खबर भोजपुरी में (अतवार, 23 नवंबर 2014) – टटका खबर\nकोविड मरीजन के गिनिती लगातार दुसरका दिने घटल\nकवन ससुरा कहत बा कि हम नीमन आदमी हईं\nकाहे सही बात कही काहे ना कुछ और कहा\nपियाज के निर्यात पर फेरु रोक लागल\nयूपी में विशेष सुरक्षा बल के अधिसूचना जारी\nCategories Select Category TatkaKhabar (1,917) अपराध (584) उत्तर प्रदेश (1,702) खुला मंच (7) खेल (292) चुनाव (275) टटका खबर (167) देश-दुनिया (1,329) बिहार (1,601) भोजपुरी पट्टी (465) मनोरंजन (206) राजनीति (863) रोजी-रोजगार (108) विधानसभा (86) व्यापार (285) शिक्षा (212)\nप्रीत का दामन के पहिलका ट्रैक – काला चश्मा – जारी\nसइयां अरब गइलें ना के पहिला झलक उजागर\n‘भईया नीलकंठ’ की तैयारी में जुटे अभिनेता अभय तिवारी घर में ही बहा रहे पसीने\nक्‍या अभय तिवारी आयुषी तिवारी को डेट कर रहे !\nखबर भोजपुरी में (अतवार, 23 नवंबर 2014)\n5 कालिदास मार्ग, लखनऊ में आयोजित आगरा-लखनऊ एक्सप्रेसवे के शिलान्यास कार्यक्रम के संबोधित करत मुलायम सिंह यादव.\nबिहार के मौजूदा राज्यपाल डा॰ डी॰वाई॰ पाटिल के कार्यकाल 26 नवम्बर के पूरा होखत बा. एकरा बाद पश्चिम बंगाल के राज्यपाल केशरीनाथ त्रिपाठी के राष्ट्रपति का तरफ से बिहारो के राज्यपाली सँउपल गइल बा जबले कवनो नया राज्यपाल के नियुक्ति नइखे हो जात.\nअपना बयानबाजी से अइले दिन चरचा में रहे वाला आ पार्टी के फजीहत करावे वााला बिहार के मुख्यमंत्री जीतन राम माँझी पार्टी का तरफ से अपना जबान पर काबू राखे के निर्देश पर बगावती तेवर देखावत कहले बाड़न कि उनुका जवन मन में आई तवन कहीहें. उनका के रोके वाला पार्टी के नेता लोग अपने सम्हर के बोलल करे.\nरोहतास जिला के नोखा बाजार में एगो गहना का दूकान से लाखो रुपिया के गहना चोरा लिहल गइल बा. दुकानदार का शिकायत का बाद पुलिस चोरन के पकड़े ला जगहे जगह छापामारी करत बिया.\nअतवार का दिने सपा सुप्रीमो मुलायम सिंह यादव आगरा लखनऊ एक्सप्रेसवे के शिलान्यास कइलन. शिलान्यास करे से पहिले सरकार आ विभाग से काम पूरा होखे के तारीख बतावे के कहलन त विभाग का तरफ से बाईस महीना में काम पूरा करा लेबे के वादा दिहल गइल. एकरा बादे मुलायम सिंह तइयार भइलन शिलान्यास करे ला. एह एक्सप्रेस वे के बन गइला का बाद लखनऊ से आगरा जाए में समय कम लागी.\nआखिरकार भारत के ग्रैंडमास्टर विश्वनाथन आनंद के हराइए दिहलन मौजूदा विश्वचैंपियन नार्वे के मैगनस कार्लसन आ लगातार दुसरका बेर विश्व चैम्पियन बन गइलन.\nफुटबाल के इंडियन सुपर लीग का मैच में अतवार का दिने डी. वाई. पाटिल स्टेडियम में चेन्नईन एफसी मुंबई सिटी एफसी के ओकरा घरेलू मैदाने पर तीन गोल से हरा दिहलसि. मुंबई टीम एको गोल ना कर पवलसि.\nसोमार से शुरू होखत संसद सत्र में मोदी सरकार के घेरे ला कांग्रेस आपन पूरा जोर लगावे के एलान कइले बिया. एह काम में पुरनका जनता पार्टी खानदान से निकलल गोलो शामिल होखीहें. एह सत्र में सरकार करीब 39 गो विधेयक पास करावल चाहत बिया. लोकसभा में त मोदी सरकार के पूरा बहुमत बा बाकिर राज्यसभा में ओकरा लगे सांसदन के कमी बा. एह बीच शिवसेना कहले बिया कि केन्द्र में भाजपा के समर्थन देत रही.\nअखिल विश्व गायत्री परिवार का ओर से बिहार के राजधानी में आयोजित तीन दिन के ‘युवा चेतना शिविर’ के आखिरी दिने अतवार के कहल गइल कि बिहार के विकास खातिर गायत्री परिवार 98 गांवन के आदर्श गांव बनावे के काम करी.\nझारखंड आ जम्मू कश्मीर विधानसभा के चुनाव खातिर पहिला दौर के चुनाव प्रचार अतवार का साँझ से बंद हो गइल. पहिला दौर के वोट मंगल का दिने डालल जाई.\nपश्चिम चंपारण के जगदीशपुर थाना के मँझरिया किशुन गाँव के एगो नवही धर्मेन्द्र सहनी के किडनैप क लिहल गइल बा. ओकरा के खोज निकाले आ मुक्त करावे खातिर पुलिस के एगो टीम प.बंगाल के माल्दा गइल बिया.\nTags: News in Bhojpuri, खबर भोजपुरी में\nटटका खबर (शुक,9अक्टूबर 2015)\nटटका खबर (बियफे, 8 अक्टूबर 2015)\nटटका खबर (बुध,7अक्टूबर 2015)


आखिर जनता के सुविधा कईसे मिलतई | Khabar Lahariya (खबर लहरिया)\nखबर लहरिया » आखिर जनता के सुविधा कईसे मिलतई\nद्वारा लिखित खबर लहरिया July 30, 2013 8 बार देखा गया\nप्राथमिक स्वस्थ्य केन्द्र जे इलाज के लेल नजदिकि सुविधा होई छई। खास कर प्रसव के लेल। लेकिन जिला में एकर केतना सुविधा हई इ त आए दिन होय वाला घटना ही बतवई छई।\nसोनबरसा प्राथमिक स्वस्थ्य केन्द्र में 19 जूलाई 2013 के खुलल आसमान के नीचे मोबाईल अउर टार्च के रोंशनी में बच्चा पैदा होलई। उहां न सही भवन हई न चैबीस घण्टो बिजली या जनरेटर के सुविधा। बात इहे न खत्म हो जाई छई। रीगा प्राथमिक स्वास्थ्य केन्द्र में त कर्मी भी न हई। 15 जूलाई 2013 से एम्बुलेंस भी खराब हई। अब अगर एहन में रात बिरात कोनो मरजेन्सी होतई त कोन उपाय होतई? डूमरा प्रथमिक स्वास्थ्य केन्द्र में एक ही भवन में महिला अउर पुरूष दुनू लोग रहई छई। अइसन व्यवस्था अगर रहतई त लोग के अस्पताल से कोन फायदा होतई?\nलोग अस्पताल में अपनाआप के सुरक्षित समझई छथिन। लेकिन इहां त सुविधा नदारद हई। आखिर सरकार के सुविधा कहिया जनता तक पहुंचतई?


बिहार में लईका-लईकी प्रेम-प्रसंग में घर से भागेले, लेकिन अपहरण के प्राथमिकी दर्ज होखेला\nबिहार में हर महीना सैकड़ो अयीसन मामला दर्ज होखेला, जवना में अपना प्रेमी संगे घर से भागल लईकी के परिवार दावा करेला कि लईका, लईका के दोस्त-साथी आ लईका के परिवार उनुका नाबालिग बेटी के बहला-फुसुला के अपहरण क लेले बा।\nबिहार समेत पूरा देश में प्रेम-प्रसंग में घर से भागे वाला लोग बाड़े। लेकिन सच्चाई बा कि घर से भागल ए प्रेमी जोड़ा के खिलाफ अपहरण के मामला दर्ज करावल जाला आ लईकी के नाबालिग करार देवे के प्रयास होखेला। कुछ मामला में लईकी सचमुच नाबालिग होखेले, लेकिन अयीसन स्थिति हमेशा ना रहेला।\nजहां तक बिहार के सवाल बा त इहाँ हर महीना सैकड़ो अयीसन मामला दर्ज होखेला। अयीसन मामला में लईकी के परिवार दावा करेला कि लईका, लईका के दोस्त-साथी आ लईका के परिवार उनुका नाबालिग बेटी के बहला-फुसुला के अपहरण क लेले बा।\nमामला दर्ज होखला के बाद पुलिस के सोझा सबसे बड़ सवाल होखेला कि अपहरण काहें खाती भईल बा? फिरौती के मांग भईल बा कि ना? जान लिही की 90 प्रतिशत मामला में फिरौती के मांग ना होखेला। काहेंकी मामला त प्रेम-प्रसंग के रहेला।\nखैर, एकरा से पुलिस के कार्रवाई प कवनो विशेष फर्क ना पड़ेला। पुलिस आरोपी अवुरी ओकरा नजदीकी लोग के मोबाइल नंबर अवुरी कॉल रिकॉर्ड के जांच-पड़ताल शुरू क देवेले अवुरी शंका वाला सभ नंबर के लोकेशन पता-लगावे के काम शुरू हो जाला। हाँ, जदी फिरौती के मांग शामिल रहेला त कार्रवाई में जादे सावधानी बरते के पड़ेला।\nऐने लईकी के परिवार कथित अपहरण कांड में पुलिस प दबाव बनावे खाती एसपी, डीएम, विधायक आ सांसद समेत स्थानीय मीडिया के आपन दुखड़ा सुनावे शुरू क देवेला। लेकिन जब पुलिस आरोपी अवुरी लईकी के पकड़ लेवेले त अधिकांश मामला झूठा निकलेला।\nकथित तौर प अपहरण भईल लईकी पुलिस के सोझा, मैजिस्ट्रेट के सोझा, हर जगह परिवार अवुरी पुलिस के दावा के झुठलावे शुरू क देवेले आ सवाल अब दर्ज प्राथमिकी प खाड़ा हो जाला। सामाजिक स्तर प ए प्रकार के घटना के बहुत चटकारा लेके सुनल जाला अवुरी सुनावल जाला, लेकिन केहु इ ना सोचेला कि अयीसन काहें भईल? जदी अयीसन हो गईल त झूठा मामला दर्ज करा के का मिली?\nए प्रकार के अधिकांश घटना खाती उ माई-बाप ज़िम्मेवार रहेले जवन कि समय रहते त आँख बंद कईले रहेले अवुरी जब समय बीत जाला त पुलिस के काम बढ़ा देवेले। आज के दौर के बाप-महतारी के तब कवनो चिंता ना होखेला जब ओ लोग के बेटा-बेटी आधा रात के बाद तक फोन प केहु से बात करत रहेला, चैट करत रहेला। चिंता तब होखेला जब बेटी चाहे बेटा प्रेम में अझुरा जाला अवुरी बियाह के बात कहे लागेला।\nए मौका प बाप-महतारी फिल्मी खलनायक के रूप ध लेवेले अवुरी मार-काट से लेके तमाम प्रकार के प्रपंच शुरू क देवेले। नतीजा? एक दिन बेटा-बेटी सभके नज़र बचा के अपना प्रेमी-प्रेमिका के संगे फरार हो जाला आ तब सबसे जादे चोट लईकी के परिवार के पहुंचेला। लईकी के परिवार दउरत-दउरत थाना पहुंचेला अवुरी फटाक से ओकरा प्रेमी के खिलाफ अपहरण के मामला दर्ज करवा देवेला।\nउदाहरण खाती चार अलग-अलग जिला के थाना में दर्ज अपहरण के चार मामला बा। चारो मामला में लईकी के परिवार ओकरा प्रेमी के खिलाफ अपहरण के मामला दर्ज करवलस अवुरी चारो मामला प्रेम-प्रसंग के निकलल। धरईला के बाद प्रेमी-जोड़ी अदालत में कहलस कि "ना त केहु के अपहरण भईल बा, ना केहु अपहरण कईले बा। हमनी के अपना इच्छा से घर छोडले रहनी।"\nअररिया के एगो लईकी तीन साल से एगो शादीशुदा युवक से प्यार करत रहे। दुनो ओर से बराबर के लगाव रहे लेकिन दुनो के परिवार एकरा खाती तैयार ना रहे। ए सभके चलते एक दुनो घर, परिवार, समाज, नाता-रिश्तेदार के परवाह छोड़ के अपना-अपना घर से फरार हो गईले।\nदुनो के घर छोडला के बाद लईकी के परिवार तुरंत थाना पहुंचल आ युवक प अपहरण के आरोप लगावत प्राथमिकी दर्ज करवा देलस। पुलिस तमाम कोशिश के बावजूद दुनो के टोह ना लेवे पावल। आखिरकार6महीना बाद एक दिन लईकी अपने थाना पहुंचल आ कहलस कि 'अपहरण ना भईल रहे, हम खुद अपना इच्छा से अपना प्रेमी के संगे गईल रहनी।' लईकी बालिग रहे, पुलिस मैजिस्ट्रेट के सोझा बयान दर्ज करवला के बाद केस बंद क देलस।\nअलग-अलग जाति के युवक-युवती के बीच चार-पांच साल से प्रेम-प्रसंग चलत रहे। एह बीच दुनो में से कवनो के परिवार एकनी के ना रोकलस, लेकिन जब बियाह के बात आईल त दुनो के परिवार विरोध करे लागल। दुनो के परिवार के कहनाम रहे कि ओ लोग के ए दुनो के प्रेम-प्रसंग के जानकारी ना रहे।\nपरिवार सामाजिक मर्यादा के दुहाई देत लईकी के बियाह दोसरा युवक से करवा देलस। ऐने लईकी अभियो अपना प्रेमी के पावे के चाहत जिंदा रखले रहे आ एक दिन अपना ससुराल से लापता हो गईल। ऐने ओकर प्रेमी भी घर से गायब रहे। लईकी के परिवार आरा के एगो थाना पहुंचल आ प्रेमी युवक प अपहरण के आरोप लगावत मामला दर्ज करवा देलस।\nमामला दर्ज होखला के तीन दिन बाद लईकी खुद थाना पहुंचल अवुरी अदालत में अपहरण के कहानी झूठियावत अपना पति से तलाक आ प्रेमी से बियाह के बात कहलस। पुलिस के देखरेख में तमाम कागजी कार्रवाई पूरा भईल अवुरी आज उ लईकी अपना प्रेमी के पत्नी के रूप में ओकरा संगे रहतिया।\nमधुबनी के एगो थाना में दर्ज एगो प्राथमिकी में कथित तौर प अपहरण भईल लईकी भाड़ा के मकान में रहके पढ़ाई करत रहे अवुरी एही बीच उ एगो युवक के संपर्क में आईल अवुरी प्रेम के खिचड़ी पाके लागल।\nपरिवार आ समाज के डर से दुनो एक दिन घर से फरार हो गईले आ लईकी के परिवार ओकरा प्रेमी प अपहरण के आरोप लगावत मामला दर्ज करवा देलस। पुलिस के बढ़त दबाव के देखत लईकी अकेले एक दिन थाना पहुंचल अवुरी नामजद आरोपी - अपना प्रेमी संगे नेपाल में बियाह क लेवे के सबूत पेश करत अपहरण के दावा के खारिज क देलस।\nलईकी बालिग रहे, अपना मर्ज़ी से अपना प्रेमी संगे घर से भाग के बियाह कईले रहे। अपहरण के मामला झूठा साबित भईल। पुलिस केस बंद क देलस।\nकहल जाला कि प्रेम अंधा होखेला। प्रेम में उंच-नीच, बड़-छोट, जाति-धर्म ना देखाई देवे। अयीसने एगो मामला पटना के शास्त्रीनगर थाना मे दर्ज भईल। ए मामला में लईकी के परिवार एगो युवक प अपना नाबालिग बेटी के बहला-फुसुला के अपहरण करे के आरोप लगवलस।\nमामला दर्ज होखला के बाद लईकी एक दिन खुद थाना पहुंचल अवुरी अपना के बालिग बतावत स्कूल सर्टिफिकेट पेश कईलस आ कहलस कि ओकर अपहरण ना भईल रहे अवुरी परिवार के डर से अपना प्रेमी संगे खुशी-खुशी भागल रहे।\nलईकी के मुताबिक ओकर प्रेमी दोसरा जाति के हवे अवुरी परिवार दुनो के बियाह करावे प तैयार ना रहे। हालांकि परिवार अदालत में साबित क देलस कि लईकी नाबालिग बिया एहसे ए मामला में अभी तक लईकी के प्रेमी के तलाश कईल जाता जबकि लईकी फिलहाल पटना के रिमांड होम में बिया।\nFirst Update: 16 January, 2018 04:11 PM


कब सुधरी भोजपुरी फिल्मउ़द्योग ? | Anjoria's Weblog\nकब सुधरी भोजपुरी फिल्मउ़द्योग ?\nखास करि के नवहियन खातिर बनावल भोजुपरी फिल्म ‘राजा जी’ के बिहार आ मुंबई में बंपर ओपनिंग मिलल बा. एह फिल्म के बिहार के 55 गो आ मुंबई के 32 गो सिनेमाघर में रिलीज कइल गइल.\nपिछला महीना भोजुपरी के महानायक मनोज तिवारी के फिल्म ‘भईया हमार दयावान’ बिहार में 22 गो सिनेमाघर में रिलीज कइल गइल रहे त दिनेशलाल यादव के फिल्म ‘विदेसिया’ 20 गो सिनेमाघर में. आजु के नयका स्टार खेसारी लाल यादव के जान तेरे नाम 40 गो सिनेमाघर में रिलीज भइल रहे, आ मनोज पाण्डेय के फिल्म ‘राजा जी’ 55 गो सिनेमाघर में रिलीज भइल. देखल जाव त अब दू गो पुरनका स्टारन के समय उतार पर बा आ उनुकर जगह लेबे मनोज पाण्डेय आ खेसारी लाल यादव आ गइल बाड़े. अब मनोज तिवारी आ दिनेश लाल यादव बड़का अभिनेता त हइये ह लोग बाकिर ओह लोग के फिल्म अब चलत नइखे. फेर निर्माता ओह लोग के फिलिम देत काहे बाड़ें ? हमरा मालूम नइखे. हँ अतना जरूर कहब कि फिलिम बनावे से पहिले बिहार आ मुंबई के वितरकन से जरूर पूछे के चाहीं कि केकरा के लेके फिलिम बनाईं ? बहरहाल ! रवि किशन त भोजपुरी फिलिम छोड़िये दिहले बाड़न काहे कि उनुका अब भोजपुरी फिलिम मिलते नइखे. ऊ आजु काल्हु हिन्दी फिलिमन में आपन ठौर खोजत बाड़े. आखिर काहे ना खोजसु ? भोजपुरी निर्माता-निर्देशक पूछत नइखन. आजु भोजपुरी इंडस्ट्री में अनेके नया अभिनेता आ गइल बाड़े. एह लोग के अइला से भोजपुरी सिनेमा के बाजार अउरी उपर उठी. हँ अतना जरूर कहब कि अगर भोजपुरी सिनेमा के आगे बढ़त देखे के बा त आपन दाम सोच समुझ के लगावें लोग ना त ऊ फेरु पटा जाई.\nपवन सिंह, विराज भट्ट, विनय आनंद, सुदीप पाण्डेय, पंकज केसरी, शुभम तिवारी, विक्रांत सिंह, कलुआ, प्रवेश लाल, धीरज पण्डित, विजयलाल यादव, अविनाश शाही जइसन अनेके अभिनेता बाड़ें जिनकर फिलिम खरीदला से शायद भोजपुरी इंडस्ट्री आ फिल्म वितरकन के समय बदल सकी. काहे कि एह लोग के कम दाम पर ले के निकहा बिजनेस कइल जा सकेला. जानत बानी कि ई लेख पढ़ के अनेके लोग हमरा के गरियावत होई. बाकिर का करीं, हमार कलम बिकाऊ नइखे.\nहम सगरी निर्माता-निर्देशकन से निहोरा करब कि एह स्टारन के दाम पर काबू राखल जाव जेहसे निर्माता आपन अगिलो फिलिम बनावे के सोच सकसु. एह साल जतना बड़की भोजपुरी फिलिम रिलीज भइली सभकर बिजनेस टेबल पर बढ़िया ना रहला से सगरी निर्माता दुखी बाड़ें. हम त अपना बड़का निर्माता लोगन, अभय सिन्हा, दुर्गा प्रसाद, अनूप जलोटा, आलोक कुमार, रामाकांत प्रसाद, जितेश दुबे, डॉ. सुनील कुमार, दिलीप जायसवाल, राजकुमार आर पाण्डेय, हरीश गुप्ता, जे. पी. सिंह, टी. पी. अग्रवाल वगैरह सभे से पूछब कि कहे क त रउरा लोग कह दिहिलें कि फिलम सुपरहिट बा बाकिर का साचहू रउरा आपन लागत निकाल पाइलें ?\nThis entry was posted in इण्डस्ट्री न्यूज and tagged भोजपुरी सिनेमा by Anjoria. Bookmark the permalink.\n2 thoughts on “कब सुधरी भोजपुरी फिल्मउ़द्योग ?”\nadmin on अप्रैल 19, 2012 को 3:41 अपराह्न said:\nअंजोरिया के नीति रहल बा कि दोसरा केहू पर निजी लांछन ना लगावल जाव, भा दोसरा के टाँग खिचाईं मत होखे. ई लेख ओह नीति के लाँघत नइखे काहे कि एकर मकसद कवनो व्यक्ति विशेष के खिंचाई ना करि के भोजपुरी सिनेमा के आगा बढ़ावे के बा. रउरा एहसे सहमत होखीं भा ना बाकिर सच्चाई कुछ अइसने बा.\nएहिजा प्रकाशित होखे वाला अधिकतर रपट प्रचार करे खातिर होला. आ एह प्रचार के कुछ खासियत बा. कवनो स्टार सुपर स्टार से कम ना होखे, कवनो अदाकारा नंबर वन से नीचे ना रहसु. सगरी फिलिम “कमाल” के बनेली सँ, सगरी अभिनेता “कमाल” के अभिनय करेलें, सगरी निर्माता निर्देशको “कमाल” के होखेलें बाकिर फिलिमवा चले ना, काहे कि दर्शको आपन “कमाल” देखा देलें.\nहम बलिया में रहिके मुंबई फिल्म उद्योग के सही खबर ना त जान पाईं ना जाने के समय बा. हम त बस भोजपुरी के प्रचार खातिर लागल रहीलें. आपन धनदाह करत लोगन के धंधा चलावत रहीलें. दुख त एह बात के होला कि कवनो दर्शक भा आम पाठक आपन बाति कहे के जहमत ना उठावे. कई बेर कोशिश कइनी कि कुछ समीक्षक अइसन मिल जाव जे सही कह सको. बाउर के बाउर बता सको.\nनइखीं जानत कि संजय भूषण का सोच के ई हड्डा के छत्ता खरकोंचले बाड़े. बाकिर हम एह खरकोंचे में उनुकर साथ एह से दे दिहनी कि रोज मीठ मीठ खात जीभ सुन्न पड़ गइल बा, कुछ नमकीन, कुछ मिर्चाई जरूरी बा. हम त चाहब कि एही तरह लोग आपन ना सही त दोसरे का बारे में सही बात बतावल करे. उदाहरण खातिर फिलिम बिदेसिया का बारे में बहुते सुनलीं, प्रकाशित कइली बाकिर पता लगवनी त सुने में आवत बा कि फिलिम के बिजनेस बढ़िया ना रहल. फिलिम के दुनिया ग्लेमर के होला. एहिजा केहू शाश्वत ना होखे. जे आजु चढ़ाव पर बा से काल्हु उतार पर आ सकेला. जेकर नाम केहू नइखे सुनले से काल्हु बहार पर आ सकेला.\nरहल सवाल भोजपुरी के त अब हमहू हारल थाकत जात बानी. कतना दिन ले केहू अकेले लुकारी भाँजत रही. जंगल में मोर नाचल के देखल? अतना मेहनत से, आपन धनदाह करत लागल बानी आ पढ़े वालन के अतनो नइखे लागत कि दू लाइन लिखत जाईं. अगर एकतरफे संवाद करे क बा त काहे खातिर ई इन्टरएक्टिव साइट चलाईं? पुरनके स्टेटिक साइट ओह हाल में निमन रही. हमार अलविदा कहे के समय नियरात जात बा. जेकरा बैटन सम्हारे के बा से आगे आवे बढ़ि जाव. हमार शुभकामना ओकरा साथे रही.\nअलग बाति बा कि अबहीं हम सरेण्डर करे नइखीं जात. अबहीं लागल रहब. जब ले जाँगर बा तबले जांगर ठेठावत रहब.\nadmin on अप्रैल 22, 2012 को 12:46 अपराह्न said:\nराजी जी मुंबई में ३२ सिनेमाघर में ना तेरहे गो में लागल रहे. अगर संजय भूषण में दम होखे त ओह बत्तीस गो सिनेमा घर के नाम बतावसु ना त एह धंधा से हट जासु.\nएगो प्रचारके से मिलल चुनौती


भरतनाट्यम चाहें चधिर अट्टम मुख्य रूप से दक्षिण भारत क शास्त्रीय नृत्य शैली ह। इ भरत मुनि की नाट्य शास्त्र (जवन की 400 ई.पू. क ह) पर आधारित बा। वर्तमान समय में ए नृत्य शैली क मुख्य रूप से औरत लोगन द्वारा अभ्यास कइल जाला। ए नृत्य शैली क प्रेरणास्त्रोत चिदंबरम की प्राचीन मंदिर की मूर्तियन से मिलेला।\nA भरतनाट्यम dancer\nभरतनाट्यम के सबसे प्राचीन नृत्य मानल जाला। ए नृत्य के तमिलनाडु में देवदासी विकसित व प्रसारित कइली स। शुरू शुरू में ए नृत्य को देवदासियन की द्वारा विकसित कइले की कारण उचित सम्मान नाहीं मिल पवलस। लेकिन बीसवीं सदी की शुरूआत में ई. कृष्ण अय्यर और रुकमणि देवी की प्रयास से ए नृत्य के दोबारा स्थापित कइल गइल। भरत नाट्यम के दुगो भाग होला, एके साधारणत: दू भाग में सम्पन्न कइल जाला, पहिला नृत्य और दूसरा अभिनय। नृत्य शरीर की अंगन से उत्पन्न होला एमें रस, भाव और काल्पनिक अभिव्यक्ति जरूरी ह।\nभरतनाट्यम में शारीरिक प्रक्रिया के तीन भाग में बांटल जाला -: समभंग, अभंग, त्रिभंग भरत नाट्यम में नृत्य क्रम ए तरह से होला। आलारिपु - ए भाग में कविता(सोल्लू कुट्टू) रहेला। एकरीये छंद में आवृति होला।\nजातीस्वरम - इ भाग कला ज्ञान क परिचय दिहले क होला एमें नर्तक आपन कला ज्ञान क परिचय देला लो। ए भाग में स्वर मालिका की साथ राग रूप प्रदर्शित होला जवन की उच्च कला क मांग करेला।\nशब्दम - इ तीसरे नम्बर का भाग होला। सब अंश में इ भाग सबसे आकर्षक भाग होला। शब्दम में नाट्यभावन क वर्णन कइल जाला। एकरी खातिर बहुविचित्र तथा लावण्यमय नृत्य पेश कके नाट्यभाव क वर्णन कइल जाला।\nपट्टम भारथमुम (तमिल)\nथिलाना मोहनम्बल (तमिल)\nसलंगाई ओली (तमिल)\nसेंथमरे (तमिल; 1962)\nMayuri (film)|Mayuri (तेलगु)\nमनिचिर्रतजु (मलयालम; 1993)\n↑ Peter J. Claus; Sarah Diamond; Margaret Ann Mills (2003). South Asian Folklore: An Encyclopedia. Routledge. प. 136. ISBN 978-0-415-93919-5.\n↑ Brenda P McCutchen (2006). Teaching Dance as Art in Education. Human Kinetics. पप. 450–452. ISBN 978-0-7360-5188-0.\n↑ Kapila Vatsyayan (1997). The Square and the Circle of the Indian Arts. Abhinav Publications. प. 81. ISBN 978-81-7017-362-5.\nनतालिया लिडोवा (2014). "नाट्यशास्त्रा". ऑक्सफोर्ड यूनिवरसिटि प्रेस. doi:10.1093/obo/9780195399318-0071. Cite journal requires |journal= (मदद)CS1 maint: ref=harv (link)\nनतालिया लिडोवा (1994). प्रारंभिक हिंदू धर्म के नाटक और अनुष्ठान. मोतीलाल बनारसीदास. ISBN 978-81-208-1234-5.\nविलियम्स, ड्रिड (2004). "हॉलीवुड ओरिएंटलिज़्म की छाया में: प्रामाणिक पूर्व भारतीय नृत्य" (PDF). Visual Anthropology. रूटलेज. 17 (1): 69–98. doi:10.1080/08949460490274013. CS1 maint: ref=harv (link)\nतरला मेहता (1995). प्राचीन भारत में संस्कृत प्ले प्रोडक्शन. मोतीलाल बनारसीदास. ISBN 978-81-208-1057-0. CS1 maint: ref=harv (link)\n"https://bh.wikipedia.org/w/index.php?title=भरतनाट्यम&oldid=682627" से लिहल गइल\nLast edited on 16 जनवरी 2021, at 05:10\nएह पन्ना पर आखिरी बेर संपादन 16 जनवरी 2021 के 05:10 बजे भइल रहल।


भोजपुरी लोक के आलोक रामाज्ञा प्रसाद सिंह 'विकल' - डॉ. जयकान्त सिंह 'जय'\nहरेश्वर राय, अक्तूबर 20, 2021\nरामाज्ञा प्रसाद सिंह 'विकल' के भोजपुरी भासा, संस्कृति, साहित्य आ समाज खातिर कइल एक एक सकारात्मक आ रचनात्मक सृजन-साधना अतुलनीय बा। 'विकल जी' के जीवन भोजपुरी भासा, संस्कृति, साहित्य आ समाज खातिर एगो कवि-साहित्यकार, शिक्षक आ सक्रिय सामाजिक-सांस्कृतिक सज्जन व्यक्तित्व के रूप में समर्पित रहल बा। अइसन ब्यक्तित्व का एक-एक धवल पक्ष के उजागर कइल भावी पीढ़ी के रचनात्मक काम करे खातिर जरूरी बा। ताकि ओकर रचनात्मक प्रेरक प्रभाव भोजपुरी समाज का हर पीढ़ी पर पड़े।एकरा अलावे ओकरा अपना भासा, संस्कृति, साहित्य आ समाज के बारे में बहुत कुछ जान-समुझ के खुद का प्रति गौरवबोधो होखे।\nरामाज्ञा प्रसाद सिंह 'विकल' के ब्यक्तित्व जेतना बहुआयामी बा ओतने बिबिधता से भरल उनकर कृतित्व बा। उनका ब्यक्तित्व आ कृतित्व पर सम्यक् ढ़ंग से मूल्यांकन कइल जाई त ई महसूस होई कि उनकर पारिवारिक, सामाजिक, सांस्कृतिक, शैक्षिक आदि जीवन केतना सहज, सरल आ तरल लोकमंगलकारी संत जइसन सतत सक्रिय रहल बा। अइसे केहू के ब्यक्तित्व भा कृतित्व के बारीकी से जाने के होला त ओकर 'ओर' खोजे के होला। जइसे केहू सुइटर बीनेला त ओकरा में एक जगे 'ओर' के गिट्ठर होला। जब ले ऊ गिट्ठर ना मिले तबले सुइटर ना खोलाए। ओइसहीं मातृभूमि आ मातृभासा खातिर समर्पित विकल जी का ब्यक्तित्व आ ओकरा अनुगामी कृतित्व के मरम जाने खातिर उनका जीवन के ओहू प्रसंगन के जाने के होई जवन उनका के एह दिसाईं लागे खातिर प्रेरित, प्रोत्साहित आ बिकल कइलस। जवना के सम्यक् मूल्यांकन करत उनका से जुड़ल आ उनका के जानल प्रबुद्ध समाज खातिर जरूरी बा।\nजब विकल जी अक्षरबोध खातिर गाँव का प्राथमिक विद्यालय में अपना आदि गुरु राजमुन्नी लाल आ कंचन भगत से शिक्षा-संस्कार पावत रहलें, ओही बालकाल में उनका नारायनी नदी में बाबा खेदन सिंह का सङे नहान-धोआन कइला के बाद नदी के किनारे बनल कुटिया में साधु-संतलोग से तुलसीदास के रामचरितमानस सुने के सौभाग्य मिलल रहे। उनकर बाबा उनका के बगल के गाँव डुमरी के जमुना सिंह, जिमदाहां मंदिर के पूजेरी पं. रघुनाथ तिवारी आदि से मानस, सिरी मद्भागवत, देवी भागवत, प्रेमसागर, सुखसागर आदि सुने खातिर ले जास। घरे रात के माई से केतने लोककथा-लोकगाथा सुने के मिले। जवन उनका भीतर एगो लोकानुरागी आ धार्मिक प्रवृत्ति के मनई के तइयार करत जात रहलें। बाकिर उनका भीतर मातृभासा भोजपुरी आ साहित्य के प्रति खास रूचि तब पैदा भइल जब उनकर नांव मैकडोनाल्ड उच्च विद्यालय, देवरिया, तरैया ( सारन ) के छठा बर्ग में लिखाइल आ भासा-साहित्य के शिक्षक बीरेंद्र प्रताप सिंह 'मधुकर' , देवता प्रसाद सिंह आ आचार्य लक्ष्मण त्रिपाठी आदि के सान्निध्य मिलल।\nछठे-सातवाँ बर्ग में देवता प्रसाद सिंह शिक्षक से उनका एह बात के बारीक बोध हो गइल कि हमार मातृभासा भोजपुरी ह।\nबर्ग छव-सात में जात-जात सुनो भाई कौवे की बात, काली-काली कू कू करती, पन्द्रह अगस्त यह आया है, आई आई छब्बीस जनवरी, रक्षा-बन्धन आदि हिन्दी कविता भा तुकबंदी के रचे आ सुनावे वाला विकल जी पहिले-पहिल भोजपुरी कविता कूहा आ फेर सोहनी के रचना कइलें। घर-गांव गंडक नदी के किनारे होखे के चलते कूहा के फइलाव आ खेतिहर परिवार के होखे का चलते रोपनी-सोहनी से लगाव उनका के कूहा आ सोहनी पर लिखे खातिर प्रेरित कइलस। बालावस्था के ई दूनों कविता सन् १९७२ ई. में मानसी प्रकासन, गर्दनीबाग, पटना से छपल उनका भोजपुरी कविता संग्रह कहिया ले बहुरी बिहान में संकलित बा। एकरा बाद सन् १९७३ ई. में कविता संग्रह बलिदानी के मोल आ सन् १९८९ ई. में छपल भोजपुरी मुक्तक संग्रह दाना मोती के के रूप में मातृभासा भोजपुरी में साहित्य-सृजन के जवन सिलसिला सुरू भइल ऊ आज तक अनवरत जारी बा। ओह कुल्ह साहित्यिक अवदानन के उलेख करे का पहिले उनका सामाजिक आ शैक्षिक जीवन के बिना जनले उनका ब्यक्तित्व के सांगोपांग नइखे जानल जा सकत।\nसामान्य किसान परिवार में जनम। भोजपुरी संस्कृति के जीये वाला संयुक्त परिवार। मैट्रिक पास करते रोजी-रोजगार के चिंता सवार भइल आ गाँवे के एगो धनाढ्य बी. एल. सिंह का प. बंगाल वाला पेट्रोल पंप पर प्राइवेट नोकरी करे जाए के पड़ल। उहाँ मन ना रमल त फेर गाँवे वापस लौट अइलें। हवाई सेना आ जल सेना के प्रतियोगिता परीक्षा पास कइलें त जाए देवे खातिर मतारी तइयार ना भइली। एही अह-जह में विकल जी के नाम शिक्षक प्रशिक्षण महाविद्यालय, बंगरा ( सारन ) के सत्र १९६५-६७ में लिखा गइल आ उनकर जीवन यात्रा शिक्षा जगत से जुड़ गइल। एह दरम्यान उनकर साहित्यिक-सांस्कृतिक यात्रा जारी रहल। गाँव-जवार का साहित्यिक कार्यक्रम में सम्मिलित भइल, दसहरा, दिवाली, छठ आदि का अवसर पर होखे वाला नाटकन में भाग लिहल, गाँव में 'कला-कुंज' जइसन सांस्कृतिक संस्था के अस्थापना में जोगदान कइल, 'राणा प्रताप पुस्तकालय' के अस्थापना करके ओकरा के सुबेवस्थित चलावल आदि ओह यात्रा के उदाहरन बा।\nविकल जी सन् १९७० ई. में जब राजकीय मध्य विद्यालय, रामगढ़ा, दरौंदा ( सारन ) में एगो शिक्षक के रूप में बहाल हो के गइलें त कुछे दिन में उनका शैक्षिक आ साहित्यिक ब्यक्तित्व के चर्चा ओह जवार में होखे लागल आ इनकर उठ-बइठ ओह जवार के कवि-साहित्यकार ब्रजकिशोर प्रसाद पंकज, डॉ. नरेन्द्र कुमार द्विवेदी, दिवाकर द्विवेदी, कलानंद पाण्डेय राकेश, फागु पाण्डेय, जीतन राम आदि के बीच होखे लागल। एकरा में ब्रजकिशोर प्रसाद पंकज बिहार सचिवालय में कार्यरत रहलें आ उनकर पटना आ बिहार के साहित्यकारन के बीच काफी सम्मान रहे। पंकज जी का माध्यम से विकल के जुड़ाव हिन्दी, भोजपुरी, मैथिली, मगही आदि के कवि ब्रजकिशोर प्रसाद वर्मा, सत्यनारायण, गोपीवल्लभ सहाय, उमेशचंद्र श्रीवास्तव, मैथिली वल्लभ परिमल आदि से बढ़ल आ बिहार का साहित्यिक आयोजनन में जाये के सिलसिला सुरू हो गइल।\nएने सारन जिला के शिक्षो जगत में उनका शैक्षिक गतिविधि के चर्चा आम हो गइल रहे। तब के सारन जिला के शिक्षा अधीक्षक हरिहर नाथ चौबे के देखरेख आ सुझाव-सलाह पर जिला का हर विद्यालयन का विद्यार्थियन में सामाजिक- सांस्कृतिक चेतना जगावे खातिर एगो शैक्षिक अभियान चलल। विकल जी का अगुआई में मातृभासा भोजपुरी के माध्यम से कथा, कविता - कहानी आ निबंध लेखन के अलावे, भासन आ अंत्याक्षरी आदि प्रतियोगिता के जबरदस्त अभियान चलल। एही अभियान के निमित्त ई सन् १९७७ ई. में कई गो कविता आ आलेख का संगे संगे दूगो ऐतिहासिक नाटक ' अछरंग ' आ 'आखिरी पर्व ' लिखलें आ जगे-जगे मंचन करववलें। शिक्षा विभाग एकरा खातिर इनका के कई जगह सम्मानितो कइलस। सन् १९७७ ई. में फेर से रामगढ़ा विद्यालय के बदली के बाद जब सन् १९७९ ई. में इनकर बदली मसरक प्रखंड का इस्कूल में भइल त इहाँ साहित्यकार शिक्षक मंडली के भुवनेश्वर सिंह, लाल बहादुर पाण्डेय, रामदेव मिश्र राही, ललन पाण्डेय का आनंद के सीमा ना रहल।\nअखिल भारतीय भोजपुरी साहित्य सम्मेलन के मोतिहारी अधिवेशन में पं. गणेश चौबे जी से प्रेरना पाके विकल जी भोजपुरी लोक संस्कृति आ लोक साहित्य पर लेखन, संकलन आ सम्पादन- प्रकाशन के काम में जे लगलें ऊ आजुओ जारी बा। जवना के फल बा कि आज विकल जी के भोजपुरी लोक संस्कृति आ साहित्य से जुड़ल अनेक सोध आलेख आ सामग्री गुरु गंभीर ग्रंथ के रूप में भोजपुरी, हिन्दी आ आउर भारतीय भासा-भासी जन के बीच मौजूद बा; जइसे- तेरह तरेंगन, बालगीत के गाँव, प्रदूषण मुक्ति संग्राम और तुलसी के राम, लोक लहर, पहेली के पाँव, रस-त्रिवेणी, अरण्य-यात्रा, लोक देवता कारिख नंदलाल, पावन पैगाम : राष्ट्र के नाम, कौमी एकता के तान मानस और कुरान आदि।\nअखिल भारतीय भोजपुरी साहित्य सम्मेलन के मोतिहारी अधिवेशन में ही पाण्डेय कपिल जी विकल जी से निहोरा करत कहलें कि 'सारन जिला भोजपुरी साहित्य सम्मेलन' भोजपुरी के पहिलका साहित्यिक संस्था ह। जवना के अधिवेशन सन् १९७१ के बाद अबहीं ले ना हो सकल। सारन जिला के बँटवरो हो गइल। विकल जी, तूं ही लगबऽ त ओकर तेरहवां अधिवेशन सारन जिला में कहीं हो सकेला। विकल जी का प्रयास आ प्रयत्न से ओकर तेरहवाँ अधिवेशन अमनौर ( सारन ) में जबरदस्त ढ़ंग से सम्पन्न भइल। पाण्डेय कपिल जी अध्यक्ष भइलें आ वीरेन्द्र नारायण पाण्डेय जी महामंत्री। अधिवेशन के उद्घाटन कइलें राष्ट्रीय गीत 'बटोहिया' के राष्ट्रीय कवि रघुवीर नारायण जी के सपूत आ भोजपुरी के पहिले महाकाव्यकार हरेन्द्र देव नारायण जी आ कवि सम्मेलन के अध्यक्षता कइलें भोजपुरी परिवार, पटना के सर्बेसर्बा अउर अँजोर पत्रिका के सम्पादक पाण्डेय नर्मदेश्वर सहाय जी। चउदहवों अधिवेशन सन् १९८२ ई. में अमनौरे में सम्पन्न भइल। सारन जिला भोजपुरी साहित्य सम्मेलन के तेरहवाँ अधिवेशन अतना ना सफल भइल कि ओही जगह पर अखिल भारतीय भोजपुरी साहित्य सम्मेलन के तीन दिना सातवाँ अधिवेशन ठना गइल। जवना के बारे में आजुओ कहल जाला- 'ना भूतो ना भविष्यति ।' भोजपुरी के ओइसन साहित्यिक कुंभ फेर ना लागल।\nसारन प्रमंडल का हर प्रखंड आ गाँव तक भोजपुरी लेखन आ आंदोलन के पहुँचावे का उदेस से ०४ जून, १९८४ के ढ़ोढ़स्थान ( सारन ) में भोजपुरी सेवी साहित्यकार आ कलाकार लोग एगो साहित्यिक संस्था ' भोजपुरी भारती ' के गठन कइल। विकल जी एगो संस्थापक सदस्य के रूप में ओह संस्था के माध्यम से भोजपुरी भासा आ साहित्य के अलख गाँव - गाँव में जगावे के सफल प्रयास कइलें। संस्था के एगो सफल महामंत्री का दायित्व के पूरा करत सभका सहजोग आ अपना सक्रियता के बल पर एकर पहिलका अधिवेशन २२ नवम्बर, १९८६ में अवध उच्च विद्यालय, चैनपुर-चरिहारा, मसरख ( सारन ) में सम्पन्न करवलें। विद्यालय के प्रधानाचार्य आ भोजपुरी-हिन्दी के कवि आ नाटककार रामजीवन सिंह जीवन का कंधा से कंधा मिला के आयोजन के राष्ट्रीय अस्तर के स्वरूप देवे में सफलता पवलें। उनका के ०२ मई, २००४ के सर्बसम्मति से सारन जिला भोजपुरी साहित्य सम्मेलन के महामंत्री बनावल गइल। जवना पद पर ०५ मार्च, २००९ तक रह के ऊ ओह संस्था का जरिए भोजपुरी साहित्य के सेवा में रत रहलें। एह तरह से भोजपुरी लेखन आ आंदोलन के दिखाईं विकल जी के जोगदान अनुकरनीय बा।\nविकल जी संपादन का क्षेत्र में भी बहुत ठोस काम कइलें बारन। 'भोजपुरी-भारती' के अलावे भोजपुरी के बाल पत्रिका 'कलेवा' के संपादन कइलें। उगेन, भोर, रचनात्मक बातचीत आदि भोजपुरी पत्रिका का संपादन आ प्रकाशन में आपन बहुमूल्य जोगदान दिहलें। मौलिक साहित्य सृजन के क्षेत्र में भोजपुरी के सिद्ध कवि आ उपन्यासकार के रूप में विकल जी के काब्य संग्रह - कहिया ले बहुरी बिहान, बलिदानी के मोल, दाना मोती के, गीत सर्वशिक्षा के, आवाहन, उमेद के धागा, विकल मुक्तकावली आदि का संगहीं डॉ. प्रभुनाथ सिंह के जीवनी आ पौराणिक उपन्यास ' विश्वामित्र के आत्मकथा ' आदि जइसन कई दर्जन बहुमूल्य साहित्यिक अवदान उनका के भोजपुरी का साहित्यकारन का अनमोल लड़ी के बहुमूल्य कड़ी बना देता।


निरउठ – Anjoria\nअगस्त 24, 2015 Editor\n– डाॅ. अशोक द्विवेदी ‘लोक’ के बतिये निराली बा. आदर-निरादर, उपेक्षा-तिरस्कार के व्यक्त करे क टोन आ तरीका अलगा बा. हम काल्हु अपना एगो मित्र किहाँ गइल रहलीं. उहाँ दुइये…\nअगस्त 16, 2015 Editor\n– डाॅ. अशोक द्विवेदी अनेकता मे एकता क उद्घोष करे वाला हमन के महान देश इहाँ क रहनिहार हर नागरिक के हऽ; बाकिर अइसनो ना कि देश के हेठे दबाइ…\n– डाॅ. अशोक द्विवेदी बहुत पहिले एक बेर क्रिकेट देखत खा, भारत के ‘माही’ मिस्टर धोनी का उड़त छक्का के कमेन्टरी वाला ‘हेलीकाप्टर शाट ‘ का कहलस, ओके नकलियावे क…\nअगस्त 10, 2015 Editor\nअगस्त 8, 2015 Editor\n– डाॅ. अशोक द्विवेदी चउधुरी साहेब के पम्पिंग सेट जब मर्जी होला तबे चलेला. दस लीटर डीजल दिहला पर, तीन चार दिन दउरवला का बाद एक दिन चलल त रामरतन…\nअगस्त 7, 2015 Editor\nबियफे,6अगस्त, जंतर मंतर, नई दिल्ली. धरना प्रदर्शन क पेटेन्ट जगह. ‘वन रैंक वन पेंशन’ पर जुटल जुझारू फौजी भाइयन का धरना-शिविर का सटले, सोझहीं हमनियो का “भोजपुरी भाषा…\n– डा. अशोक द्विवेदी दिल्ली फजिरहीं पहुँच गउवीं. तर-तरकारी कीने क बेंवत ना बइठुवे त सोचुवीं आलुवे-पियाज कीनि लीं. दाम पुछते माथा घूम गउवे. साठ रुपिया किलो पियाज रे भइया.…


Bhojpuria.com | एगो पुलिस अधिकारी के जुनून...\nHome Samachar Vishesh एगो पुलिस अधिकारी के जुनून...\nएगो पुलिस अधिकारी के जुनून...\t07 August 2011\tSudhir Kumar\tपटना। वइसे त एक जमाना रहे जब कुछ लोगन का वजह से बिहार पुलिस के छवि जनता के नजर में ओतना बढिया ना रहे, लेकिन अब हालात बदल रहल बाटे। अउर एह छवि के बदले में एडीजी अभयानंद अउर आईजी अरविन्द पाण्डेय जइसन लोगन के नांव प्रमुख बा। बिहार के गरीब छात्रन के सहायता खातिर एडीजी अभयानंद प्रसिद्ध गणितज्ञ आनंद कुमार के "सुपर-30" खोले में सहयोग कइलन, अउर बाद में ओह से मिलत-जुलत कई गो अध्ययन केंद्र (जइसे "रहमानी सुपर-30", "मगध सुपर 30" आदि) बिहार भर में खोललन, अउर ओकरा संचालन में मदद कइ रहल बाडन। एडीजी अभयानंद के बारे में पहिले भी भोजपुरिया डॉट कॉम पर काफी कुछ लिखल जा चुकल बाटे, जवन कि एहिजा क्लिक कइ के देखल जा सकेला।\nआज हमनी का बात कइ रहल बानी जा आईजी अरविन्द पाण्डेय के बारे में, जिनका के बिहार पुलिस के जनता से जोडे वाली मुहिम खातिर जानल जाला। अपना तेज-तर्रार फैसला का वजह से लगातार चर्चा में रहल एह वरिष्ठ पुलिस अधिकारी के बारे में शायद बहुत कम लोग जानेला कि ई ना सिर्फ हिन्दी के बहुत बढिया कवि हवन, बल्कि हिंदी-भोजपुरी के बढिया गायक भी बाडन। अउर त अउर, अरविन्द पाण्डेय बकायदा दूगो भोजपुरी फिल्म "बंधन टूटे ना" अउर "धरती कहे पुकार के" में अभिनय भी कइले बाडन। बहुमुखी प्रतिभा के धनी एह आईपीएस अधिकारी के बिहार पुलिस के सूचना-तकनीक (इंफोर्मेशन टेक्नोलॉजी) से जोडे के प्रक्रिया में सूत्रधार, अउर पुलिसिंग में नया प्रयोग खातिर जानल जाला।अपना नक्सल-विरोधी तेवर खातिर बिहार भर में प्रसिद्ध अरविन्द पाण्डेय के नांव ओह समय बिहार के तकनीकी रुप में सबसे सक्षम पुलिस पदाधिकारी के रुप में सामने आइल, जब नवम्बर 2007 में मुजफ्फरपुर में डीआईजी (तिरहुत प्रक्षेत्र) का तौर पर काम करते समय ऊ ई-मेल के जरिए प्राथमिकी (एफआईआर) लिखे के अभियान के घोषणा कइलन। एगो पिछडा राज्य का तौर पर जानल जाये वाला बिहार के पुलिस खातिर ई एगो अइसन चमत्कारिक शुरुआत रहे, जेकर कल्पना कइल भी ओह समय मुश्किल रहे। एह पहल के तहत मुजफ्फरपुर, वैशाली, सीतामढी आ शिवहर के पुलिस अधीक्षक लोगन के ई-मेल आईडी सार्वजनिक कइल गइल, जवना से जनता अब तक अपना के पहुँच से दूर एह अधिकारियन से सीधे संवाद स्थापित करे में कामयाब भइल।आईजी अरविन्द पाण्डेय के एगो अउर बढहन उपलब्धि मानल जाला - "जहाँगिरी घंटी" के प्रयोग। ना सिर्फ बिहार, बल्कि देश भर में चर्चित ई घंटी वास्तव में मुजफ्फरपुर में डीआईजी के आवास के बाहर एगो बडहन घंटी के फोटो पर कॉल-बेल के लगा के बनावल गइल रहे। अगस्त 2008 में शुरु भइल एह घंटी के कवनो भी आम आदमी 24 घंटा में कबो बजा सकत रहे, अउर ओहिजा मौजुद पुलिस अधिकारी ओकरा समस्या के समाधान खातिर तत्पर रहत रहे लोग। एह घंटी के मदद से ना सिर्फ कई गो मामला के निष्पादन भइल, बल्कि कुछ अइसनो मामला के सुलझाये में मदद मिलल, जवना में स्थानीय पुलिस के कुछ कनीय अधिकारी लोग ध्यान ना देत रहे। अपने आप में अनूठा एह घंटी के प्रयोग से जनता में पुलिस के प्रति विश्वास बढल, आ ओह लोगन के न्याय चौबीसों घंटा उपलब्ध भइला के भरोसा भी मिलल।फेसबुक, आर्कूट अउर अन्य सोशल नेटवर्क वेबसाइटन पर अपना "बिहार-भक्ति आंदोलन" (जवन कि एगो रजिस्टर्ड संस्था हवे) अउर "लिटीगेशन-फ्री सोसाइटी" नियन अभियान का वजह खासा चर्चित अरविन्द पाण्डेय के कहनाम बा कि - "ज्यादातर मुकदमा आपस में बातचीत के जरिये सुलझावल जा सकेला। अउर पुलिस के ई कोशिश होखे के चाहीं कि एह दिशा में एगो इमानदार प्रयास होखो, ताकि लोग सालों-साल चले वाला मुकदमा से बच सको।" अरविन्द पाण्डेय के अनुसार कई गो मामला, अउर खास कर के जमीन-जायदाद के मामला में ऊ इहो देखले बाडन कि दूनो पक्ष के मूल कारण के पता रहेला, अउर कई बेर उनका पहल पे कई लोग आपस में सुलह सफाई भी कइले बा।फिलहाल बिहार पुलिस में पुलिस महानिरीक्षक (कमजोर वर्ग) के पद पर कार्यरत अरविन्द पाण्डेय ना सिर्फ बिहार के विकास खातिर प्रयासरत रहेलन, बल्कि उनकर "लिटीगेशन-फ्री सोसाइटी" के सपना उनका कर्तव्यशीलता के कहानी कह रहल बाटे। आज के समय में बिहार के अइसने दूरदर्शी आ भविष्य-दृष्टा अधिकारियन के जरुरत बा, जे बिहार के विकसित राज्यन के सूची में लाके खडा कर सके। Related news items:\nअभयानन्द बनिहें अगिला पुलिस महानिदेशक\nहाशिए पर योद्धा : अभयानन्द\nComments (6)\tSalam....\t1\nMonday, 08 August 2011 07:20\tRajnish kumar singh\tSalam ba IG Arvind Pandey jee ke inha ke bare me aur kuchh vistaar se batai . Shayad inha ke vindhya ksheta se bani noo ham inha ke bare me kahi padhle rahi .Bar bar salam ba inha ke charan me ......\nशत शत नमन इस जज्बे को\t2\nMonday, 08 August 2011 13:50\tनवीन भोजपुरिया\tशत शत नमन बा आ सांच पुछी त आजु के समय मे बिहार ना पुरा भारत के अईसने अधिकारी लोगन के जरुरत बा ! जे सही मे कानुन के रक्षक आ जनता के सेवक दुनो रोल निभावत होखे ! बहुत बहुत धन्यवाद एह बहुमुखी प्रतिभा से हमनी के परिचय करावे खातिर ! जय भोजपुरी जिआ भोजपुरी\nसलाम है इस जुनून को\t3\nMonday, 08 August 2011 14:19\tप्रकाश\tसर, आप जैसे पुलिस अधिकारियों पर हमें गर्व है. जय बिहार.\nएगो पुलिस अधिकारी के जुनून...\t4\nMonday, 08 August 2011 20:45\tsheoji\thum ego sanstha se jural bani jekar nam goonj ha aa je 22 rajyo me kam karele..hamni ke kosi flood me karib 350 gawo me tarah-2 ke kam chalal aur chal rahal bate..flood ke time me hi sri pande ji ke bhi sanstha saharsa khadi gramodyog sangh me aapan base bana ke logo ke bich kam karat rahe..e sanstha ke madhyam se logan ke kafi madad milal....\nSalute to you\t5\nMonday, 15 August 2011 09:30\tAnimesh\tNice to hear that this kind of initiatives are being taken by officers of Bihar, specially from Police department.\nI would like to congratulate and wish him all the happiness and best wishes for his future actions.\nTuesday, 16 August 2011 22:56\tmaquesood alam\tbahut bahut sukriya detani inke je bihar ke vikash ke bare me dheyan develog hamni katir kartalo ese humni ke inkar sukra gujar baniD


शारीरिक संबंध बनावे खाती कम से कम कतना उमर होखे के चाही\nकानून के मुताबिक बिआह करे खाती लईका-लईकी के उमर कम से कम 21 साल आ 18 साल होखे के चाही, जबकि एकरा से कम उमर प बिआह चाहे शारीरिक संबंध बनावल कानूनी अपराध बा। लेकिन सवाल बा कि विज्ञान के हिसाब से सेक्स करे खाती कम से कम कतना उमर होखे के चाही? का समय से पहिले सेक्स कईला प नपुंसक होखे के खतरा मेड़राए लागेला?\nभारतीय कानून के मुताबिक बिआह खाती लईकी के उमर कम से कम 18 साल अवुरी लईका के उमर कम से कम 21 साल होखे के चाही। हालांकि आपसी सहमति से संबंध बनावे खाती कम से कम 16 साल के उमर होखे के चाही।\nपारंपरिक तौर प हमनी के समाज बिआह से पहिले केहु संगे शारीरिक संबंध बनावे के अनुमति ना देवेला, लेकिन आज के सच्चाई बा कि बहुत लोग बिआह से पहिले शारीरिक संबंध बनावतारे।\nसरकार अवुरी संस्कार से अलग विज्ञान ए मामला में अलग विचार राखेला। विज्ञान में अयीसन कवनो सूत्र नईखे जवन कि सेक्स खाती कम से कम उमर बतावत होखे। विज्ञान शारीरिक संबंध के मामला में कम से कम अवुरी अधिक से अधिक उमर के कवनो सीमा नईखे तय कईले। साफ बा कि सरकार अवुरी संस्कार से अलग, सेक्स खाती उमर के कवनो बंधन नईखे।\nहालांकि कवनो उमर में शारीरिक संबंध बनावे से पहिले दु चीज़ के ध्यान राखल जरूरी बा - ज़िम्मेदारी अवुरी सम्मान। केहु संगे कबहूँ संबंध बनावे से पहिले सोच लिही कि ए संबंध के नतीजा का होई? जदी नतीजा बाउर भईल त का आप ओकरा के बर्दाश्त करे पाईब?\nज़िम्मेदारी के बाद आवेला सम्मान। कबहूँ अयीसन जगह, अयीसन इंसान संगे अवुरी ए प्रकार के संबंध मत बनाई जवन कि आपके सामाजिक मान-सम्मान चाहे आत्मसम्मान के ठेस पहुंचावे। संगही, संबंध बनावत घरी साथी के इच्छा अवुरी फैसला के सम्मान करी।\nअब सवाल रह गइल कि 'कम उमर में सेक्स कईला से आदमी नपुंसक त ना हो जाला,' त एकर जवाब बा कि ज़िम्मेदारी अवुरी सम्मान के संगे कवनो उमर में बनावल संबंध कवनो प्रकार से केहु के नपुंसक ना बनावेला।\nFirst Update: 21 May, 2018 08:50 PM


संदिग्ध हालात में मौत का बाद पुलिसिया हीला हवाली – टटका खबर\nसंदिग्ध हालात में मौत का बाद पुलिसिया हीला हवाली\nनाटी इमली के योगेश कुमार सिंह के पत्नी आ थाना मिर्जा मुराद के देवेश कुमार सिहं के बहिन के मौत संदिग्ध हालात में भइला का बाद लड़िकी के परिवार का तरफ से मुकदमा दायर करे से पुलिस का इंकार का बाद परिवार अदालत से आदेश लिहलसि. अदालती आदेश का बाद मुकदमा त दर्ज हो गइल बा बाकिर परिवार वालन पर मुकदमा वापिस लेबे के भा कुछ ले दे के समझौता कर लेबे के दबाव बनावल जात बा. एस ओ जैतपुरा अबही विवेचना करे में लागल बाड़ें आ कवनो आरोपी के गिरफ्तारी नइखे भइल.\nघटना पिछला महीना के ह.\nTags: संदिग्ध हालात में मौत


"राजाजी" के लेके मनोज पांडे आ सुप्रेरना सिंह का बीच ठन गइल बा – Anjoria\nभोजपुरी इंडस्ट्री के गरम जोड़ी, माने कि मनोज पांडे आ सुप्रेरना सिंह, में एक बेर फेरू ठन गइल बा. अबकी के मामिला फिल्म “राजाजी” के प्रमोशन के बा.\nएने बहुते दिन से सुप्रेरना फिल्म के प्रमोशनल फंडा से ढेरे नाखुश नज़र आवत रहली. उनुका शिकायत बा कि उनुका के फिल्म “राजाजी” के प्रमोशन में तवज्जो नइखे दिहल जात जवना के ऊ हकदार बाड़ी. फिल्म के प्रमोशन के पूरा फोकस फिल्म के हीरो आ प्रस्तुति पर बा. अइसना में सुप्रेरना के नाराज़गी लाज़मी बा.\nहालांकि फिल्म के निर्देशक रवि कश्यप एह बात से इन्कार करत बाड़े. उनुकर कहना बा कि फिल्म के दुनु सितारन के बराबर भाव दिहल जात बा. मनोज पांडे आ सुप्रेरना सिंह के जोड़ी एहसे पहिलहू कई गो हिट फ़िलिम दिहले बावे आ एह लोग के रोमांटिक जोड़ी के परदा पर बहुते पसन्दो कइल जाला. बाकिर अबकी मामिला बहुते घुरपेंच नजर आवत बा.\nबहरहाल, इन्तजार करिके देखल जाव कि अपना एह दुनु सितारन के टशन रवि कश्यप कइसे सम्हारत बाड़े ?\n(स्पेस क्रिएटीव मीडिया के रिपोर्ट)


कुमार सानू गवले भोजपुरी में गीत – Anjoria\nहिन्दी सिनेमा के मशहूर गायक उदित नारायण, मोहम्मद अजीज, पंकज उधास, शान आ कुमार शानू, सभे अब भोजपुरी भाषा में बने वाली फिलिमो में आपन बहुते योगदान देत बाड़े जवना से मिसरी जइसन मीठ एह भाषा के अउरी पसार होखत बा.\nपिछला दिने रंगभूमि फिल्म्स के बैनर तले बनत भोजपुरी फिल्म ‘‘इंतकाम – एगो बदला’’ के पहिलका गाना कुमार सानू का आवाज में रिकॉर्ड करावल गइल आ एही से फिल्म के मुहुर्तो करावल गइल. फिल्म के गीतकार जे. बी सक्सेना आ राजेश राज, संगीतकार राजेश अनिल, छायाकार अबू शाद, मारधाड़ निर्देशक एस. शेख, आ नृत्य निर्देशक अमित शुक्ला हउवे. ‘‘इंतकाम – एगो बदला’’ फिल्म के मुख्य कलाकार होखीहे आशीष पाठक, कल्पना शाह, श्रीकंकानी, शिवपूजन मौर्या, अभिलाषा, प्रतिभा सिंह, सुजीत कुशवाहा, जय प्रकाश दूबे, माधुरी पाण्डेय आ संजय पाण्डेय.\nसह निर्माता एस. के पाठक के ई फिल्म बदला का भावना पर बनावल जात बा. एहमें कुल नौ गो गाना रही जवनन के भोजपुरी के नामचीन गायक अपना आवाज में गइहे. आशीष पाठक के मुख्य भूमिका वाली एह फिल्म के शूटिंग अगिला महीना से उत्तर प्रदेश के भदोही जिला में करावल जाई.\n(अपना न्यूज के रामचन्द्र यादव के भेजल रपट)


तारकेश्वर राय 'तारक' के लघुकथा - मैना: भोजपुरी साहित्य क उड़ान (Maina Bhojpuri Magazine)\nHome तारकेश्वर राय 'तारक' भोजपुरी लघुकथा तारकेश्वर राय 'तारक' के लघुकथा\nतारकेश्वर राय 'तारक' के लघुकथा\nजीव के हत्या\nहमरा गाँव के दखिन सिवान के महंगू अहीर के डेरा के २० लठ्ठा दूर एगो बाबाजी लोग के गाँव बा महुवारी । ओह गाँव में बड़ा धार्मिक बिचार के लोग रहेला । जीव हत्या के जघन्य पाप समझेला ई गाँव । आजुले कवनो जीव हत्या भइल होइ कोई के इयाद नइखे । काहें की सउँसे गाँव जीव के आपन घर परिवार के सवांग नियर मानत रहे ।\nएक दिन फजीरे बजरंगी पांडे के छोटका नाती महंगू के आवाज सुनाइल "धउरजा हो एगो आदमी बरम बाबा तर हरीना मार देले बा"\nइ सुनी के गाँव के कुल्हिये नौछेटीहा हाँथ में गोन्जी ले के बरम बाबा की और दौड़ पड़लन । जा के देखलन की, एगो आदमी के गाँव के कुल्हिये लइका मिलके पकड़ले बाण स । सामने मुवल हरीना जमीन पर पड़ल बा । इ देख के सभकर खून खौल गइल । जेकरा हाँथ जवन लागल ओहिसे ओह आदमी के धुनें लागल । उ हाँथ जोड़ी के सबसे रहम के भीख माँगत सुनाइल आ जान बख्स देवे के गोहर भी लगावत सुनाइल ।\nलेकिंग भीड़ कहाँ सुने वाली रहे। हं , बिच बिच में भीड़ में से इ आवाज जरूर सुनाइल "आजु तक ले एह गाँव में जीव हत्या ना भइल रहल ह, जीव हत्या कइके तू हमनीके गाँव के परम्परा के तोड़ी देले बाले ।"\nभीड़ उकसवलस "छोड़ला के काम नइखे एके सजा देहल जरूरी बा, इ एगो जीव के हत्यारा ह, इ हमनीके गाँव के पुरखन से चलल आ रहल परम्परा के तोडले बा "\nभीड़ के आगे एगो निहथ्था आदमी कबले बाँचीत, तड़प तड़प के प्राण निकल गइल ।\nसावित्री भउजी बड़ी खुश बाड़ी। आखिर खुश काहें ना रहीहन? आजु उनकर छोटकी ननद के बियाह ह। बियाह बनारस के होटल से होता। एहिजा चूल्हा-चउका से छुट्टी त बड़ले बा, कुछउ करहूँ के नइखे। खलिहे सज-सँवर के, गलचउरन क के समय बितावे के बा, किसिम-किसिम के पकवान बा से अलगे। सभे बड़ी खुश बा एह नवका रिवाज से।\nआजु सबकर नजर सावित्री भउजी पर से हटते नइखे। हर अदिमी उनकर नवका रूप के देख के अचरज में बा। हरमेसे चोटी बन्हले, कपारे लुग्गा राखि के साधारण साज-सँवार में रहे वाली भउजी आज कजराही आँख अउरी सुन्नर मेकअप में, कान्हे अधपल्लू रखले बहुते फबत रहली, सभकर कहनाम ईहे रहे। बरिसहन बाद भउजियो आपन रूप के बड़वागी सुनि के मारे खुशी के उड़त रहली।\nतब ले बबलुआ धउरल आइल आ कहलस - "मम्मी, मम्मी, बाबा आवताड़न।" बबलुवा के ई ड्यूटी रहल ह कि बाबा के आवते जेतना हाली हो सके, मम्मी के एकर सूचना दे जाय।\nभउजी सोचली कि बरिसहन बाद, हजारन रोपेया खरचा कइला पऽ, बड़ा भाग से ई मोका मिलल बा त ई सुन्नर रूप भेटाइल बा। ऊ दूसर गोतिनिन का सङ्हे बतियावे में बाझे के बहाने बबलुवआ के बात के अनसुन कइ दिहली। बबलुओ देखलस कि मम्मी सुनत नइखी त दूसर लइकन का सङ्हे खेले में बाझ गइल।\nपीछे ठाड़ बाबुओजी ना देखे के बहाना कइलन। त'ले टाटावाली फुआ के ई सब लउकल। ऊ भउजी के रूप देख के कहली- "अरे सावित्री, आज तू त बहुते सुन्नर लागत बाड़ू । केशो बड़ा नीक बन्हाइल बा, बाकिर तोहरो बार अब पाके लागल दुलहिन।" अतिना कहते फुआ आगे का ओरि सरक गइली। फुआ के बात सुनते भउजी के चेहरा पर चिंता के रेख उभरि आइल। ऊ जल्दी-जल्दी वॉशरूम का ओरि बढ़ गइली। जा के शीशा में आपन रूप निहरली आ देखली कि फुआजी ठीके कहत रहली हँ ।\nबाबुजी देखलन, सावित्री भउजी कपारे लुग्गा रखले वॉशरूम से बहरी निकलत रहली। ऊ निकलते बाबूजी का ओरि बढ़ गइली आ कहली- "ओह् बाबुजी? रउआ कब अइनी हँ ?"\nऊ बाबूजी का गोड़ छुवे ख़ातिर झुक गइल रहली।\nबाबुजी मुस्कियात सोचे लगलन, संस्कार त कपार प लुग्गा ना रखवा पवलस बाकिर एगो अधपक बार केतना बरियार काज क गइल जे सरकत लुग्गा फेरु खुशी-खुशी माथे जा चढ़ल। ऊ सावित्री भउजी के चेहरा पर आवत-जात रंग के बाँचे के कोशिश करे लगलन ।\nबासगीत बाबा के रिटायर भइले एगो जुग बीत गइल बाकिर आजु ले उनकर दिनचर्या में कवनो बदलाव ना भइल। होत भिनुसहरे बिस्तर छोड़ देना अउरी नित्यकर्म से निबट के अखबार भा कवनो पुरान किताब ले के ओसारी में कुरसी पर बइठ जाना उनकर रोज के दिनचर्या में शुमार रहे। हेह उमिर में पढ़े ख़ातिर चश्मा त निहायत जरूरी चीज ह आ ऊ आजु कहाँ धरा गइल, सुरुता नइखे परत। एहीसे बाबा बेचैनी से कबो खटिया त कबो बिस्तरा उकट-पकट के धइले रहलन। सभ सवांग आपन-आपन काम में बाझल रहन, के पूछऽता कि बुढ़ऊ का खोजत बाड़े ? ई सोचत खने बाबा क आपन पुरान समय इयाद पड़ल जब ऊ हर महिने नोटन के गड्डी ले के घरे आवस । उनकरा मुहँ से आवाज निकले भ के देर होखे- "अरे हमार चश्मा? मिलत नइखे ?" एके सङ्गे कइगो आवाज सुने के मिले- "ए जी रउआ रुकीं हम देखऽ तानी।"\n"बाबूजी हम देखतानी।"\n"ए बाबा, हेइजा बा राउर चश्मा।" भर-घर के कोने-सानी से अलग-अलग आवृति के आवाज सगरे पसरे लागे।\nआजुओ बात त ओसनके रहे। मोबाइल पर ख़ुबुर-ख़ुबुर अँगुरी चलावत, इसक्रीन पर नजर गड़वले सीमा फुआ के छोटका लइका बनटिया पूछि लिहलस- "का भुला गइल बा ये नाना ?"\nबाबा के खीसी बर्हमंड झोंकर गइल - "आपन पुरनका समय के खोजतानी ए नाती।"\nपता न बनटिया सुनलस कि नाहीं बाकिर बोलल- "ए नाना, बइठs आराम से। खटपट बंद करऽ। एह उमिर में भुलाइल चीज के मिलल मोसकिल बा। सुनले नइखs का? 'गइल जवानी फिर ना लवटे, कतनो घीव मलीदा खाव।' बाकिर राउर भुलाइल का बा ?"\n"चश्मा हो। सुरुते नइखे परत, कहवाँ धऽ दिहनीं।"- बाबा कहलन।\n"बै नाना, कहेला न? ऊ त हउका ओसारी में कुरसी आ चश्मा धऽ देले बानीं।" - बनटिया कहलस।


भोजपुरी खातिर धरना दिहलें भोजपुरिया - The Logical News\nबतावत चलीं कि “भोजपुरी जन जागरण अभियान” देश भर मे भोजपुरी को संविधान में शामिल करावे ला लगातार प्रयास में लागल बा. दुनिया के सोरह देशन में करीब 25 करोड़ भोजपुरियन के भाषा हीय भोजपुरी. भोजपुरी जन जागरण अभियान एकरा साहित्य अउर संस्कृति के सहेजहुं के काम करत बिया.\nभोजपुरी के साहित्य आ संस्कृति बहुते पुरहर बा बाकिर एह सभ का बावजूद एकरा के संविधान के अठवीं अनुसूची में शामिल नइखे करावल जा सकल.


का मनमोहन सिंह दोषियन के सजा दिआ पइहें ? – Anjoria\nनवम्बर 22, 2010 अक्षम प्रधानमंत्री, भ्रष्ट सरकार, मनमोहन सिंह, सोनिया गाँधी\nशनिचर का दिने प्रधानमंत्री मनमोहन सिंह कहलें कि घोटाला करे वालन के बख्शल ना जाई. बाकिर अबले ऊ ई नइखन बतवले कि ओह दोषियन का खिलाफ कवन कार्रवाई हो रहल बा.\nमंगलवार का दिने नियंत्रक आ महालेखा परीक्षक (सीएजी) के रिपोर्ट संसद का पटल पर रखइला का बाद से साफ हो गइल कि मामिला ओहसे कहीं बेसी गंभीर आ चिन्ता करे लायक बा जतना बुझात रहे. एह घोटाला के कथित नायक पूर्व टेलीकॉम मंत्री ए राजा अपना पद से इस्तीफा दे दिहले बाड़न बाकिर एहसे जुर्म भा सरकार के कर्तव्य के इतिश्री नइखे हो जात. अबही हाल में प्रधानमंत्री इहो कहले कि उनुका रोजे इम्तिहान देबे पड़ेला. प्रधानमंत्री के ई दुनु जुमला एक दूसरा के विरोधी बा.\nका ई साँच बा कि डा॰ सिंह के कड़ा इम्तिहान देबे पड़ रहल बा ? का देश के सबसे बड़ एह पद पर उनुकर 6-7 साल अतना पीड़ादायक रहल बा कि उनुका लागत बा कि अपना मन का खिलाफ एक के बाद एक परीक्षा के दौर से गुजरे के पड़त बा ? यदि साँचहू अइसने बा त मामिला बहुते गंभीर बा.\nई साँच ह कि प्रधानमंत्री के पद कँटवहा ताज हऽ. एकरा के हमेशा पहिनले रहे के पड़ेला जवन कि कष्ट वाला काम ह. देश चलावल वइसहूं आसान ना होला. आ ई त गठबन्हन के सरकार ह. आजुकाल्हु इहो चरचा में बा कि मनमोहन सिंह के हमेशा आ हर फैसला खातिर सोनिया गाँधी पर निर्भर रहे के पड़त बा. राहुलो गाँधी ताकत के एगो केन्द्र बाड़े. बाकिर ई सब बलकुले साँ् ना ह.\nबात राजा घोटाले में विवादास्पद प्रधानमंत्री कार्यालये से शुरू कइल जाव. प्रधान सचिव टी के नायर के नियुक्ति से ले के उनुका सेवा काल में बढ़ोतरी पूरा तरह से प्रधानमंत्री के इच्छा का चलते भइल आ ऊ प्रधानमंत्री के आंख-कान का तरह के सहयोगी हउवें. कारपोरेट घरानन के प्रमुखन से लेके मंत्रियन आ विरोधियन से नायर के निरंतर संपर्क आ सिफारिशन में 10 जनपथ के कवनो दखलन्दाजी ना होला. निश्चित रूप से पृथ्वीराज चव्हाण (मुख्यमंत्री बने से पहिले ले), अहमद पटेल, प्रणव मुखर्जी आ ए के एंटनी जइसन नेता अध्यक्ष सोनिया से प्रधानमंत्री के राय के तार जोड़वावे में समय-समय पर सहयोग करत रहेलें.\nसरकार आ संगठन के वरिष्ठ सहयोगियन के कहना बा कि ए. राजा के संचार मंत्रालय भा एम एस गिल के खेल मंत्रालय देबे के अंतिम निर्णय प्रधानेमंत्री कइले रहलें.\nबाकिर एह बाति के तवज्जो दिहला के जरुरत नइखे. महत्वपूर्ण ई देखल बा कि ऊ आपन पहिलका पारी आ दुसरका पारी के लगभग दू बरीस देश के सरकार कवना तरह चलवलें, एह पर लोगन के राय का बा. ई तय बा कि ऊ देश का इतिहास में सबले कमजोर, निर्णय लेबे में अक्षम, आ परावलंबी प्रधानमंत्री का रूप में जानल जालें. अइसना में उनुकर निजी पीड़ा कबो ना कबो त बाहर आवहीं के रहे. जवना राजा प्रकरण में डॉ सिंह अइसन बयान दे डललें जवना के कबो उमेद ना रहे, ओकरा से उनुका पर हावी दबावन के पता चलत बा. उनका कार्यकाल में भ्रष्टाचार बेहिसाब बढ़ल आ ऊ ईमानदार रहला का बावजूद कवनो कड़ेर कार्रवाई केहू का खिलाफ ना कर पवलें. एह चलते जनता रिसियाइल त बिया बाकिर ओकरा में लाचारगी के भाव बेसी रहल.\nअब त ई समये बताई कि प्रधानमंत्री जी अगिला कदम का उठइहें ? इहो तय बा कि ऊ दोषियन के कवनो सजा ना दिआ पइहें. अब उनका सोझा दोसर राह ई बा कि अपना पद से इस्तीफा दे के खुद अपने के दंडित करस भा मध्यावढ़ि चुनाव के सिफारिश करस. बाकिर इहो दुनु काम उनका से होखे से रहल !


कलयुगी मेहरारु – Anjoria\nजून 17, 2010 कविता\nअब सीता सावित्री लक्ष्मी पार्वती\nआउटडेटेड हो रहल बा\nकाहे की अब लोग\nअपना आंख के पानी\nअपने धो रहल बा.\nलाज ओइसही बिलाइल जाता\nजईसे गरम तावा पर पानी के एगो बूंद\nरेगिस्तान में घडी भर के वरखा\nअब आँखिन में सरम के काजर नइखे लागत\nबेसरमी के सुरमा लागत बा\nपुन्न भागत बा\nपाप जागत बा\nअंधरिया के चान नियर\nघटत जात बा देहीं से\nनेह लागत बा जेहि सेही से\nपति परमेश्वर के भाव\nबॉय फ्रेंड से नेह\nसंस्कार के सुरुज के ग्रहण लागल बा\nगुरु सूतल बाड़े\nराहू जागल बा\nकहाँ जाई मेहरारूअन के\nइ स्वतंत्रता केहू के का बुझाता?\nका करबे विधाता\nपब में गईला के बहार हो गइल\nअपना संस्कृति के बंटाधार\nआ एह पर बुद्धिजीवी लोगन के\nअजबे बा नारा\nकेशरिया वालन के करनी बा सारा\nनइखे लउकत देवी कहायवाली\nके चरितार कहाँ, जा रहल बा\nउडीस चाटत बा\nघुन खा रहल बा\nकहे की कम्निष्ठ लोग\nदवरी करेला बिना मेह के\n(इ कविता “भोजपुरी माटी” कोलकत्ता के अगस्त,२००९ अंक में छपल रहे.)\n2 thoughts on “कलयुगी मेहरारु”\nजून 18, 2010 को 4:40 अपराह्न पर\nRAURA SAT PRATISHA THIK BANI. A GO HAMAR PAKSH HO SAKELA T RAURO DEWAL DUSAR PAKSHA OTNE SASHAKT BA.\nRAURA PADANI, AA APAN PARATIKRIYA DENI\nRAURA ADDRESS PAR A GO “BHOJPURI JINIGI” KE PATRIKA BHEJ DELE BANI.ASHA BA NIK LAGI.\nNEH CHOH BANWALI RAHIN.\nजून 17, 2010 को 6:13 अपराह्न पर\nसंतोष जी, राऊर चिन्ता बहुत जायज बा, लेकिन ईहो बात माने के पड़ी कि जिनगी भर घर के मेहररुअन के साथे जेतना अत्याचार मरद लोग कईले बाड़े, ओकरे ई प्रतिकार ओ लोगन के तरफ से दिखाई दे रहल बा (चाहे ई प्रतिकार नकारात्मकता से भरल काहे ना होखे)। दोसर बात ई कि अभियो स्त्रीवर्ग के नैतिकता के स्तर हमनी मरद समाज से कई सौ गुना ऊपर बा। जेतना भ्रष्टता, कुसंस्कार, व्यभिचार (माफ करीं…मेहरारु लोगन खातिर प्रयोग कईल जाए वाला ए शब्द के मरद लोग खातिर प्रयोग कर रहल बानीं) इत्यादि पुरुस में विद्यमान बा, ओकरा बारे में लिखल आ बतावल जाव त एगो लमहर पुराण लिखा जाई। अगर परिवार आ समाज के आधा हिस्सा के बहुत ही कम प्रतिशत गड़बड़ा गईल बा, त ओकरो कारन ई पुरुस लोगे बा।


पूर्णिया के छत्तरबाड़ी इलाका से एगो नौजवान के दू दिन पहिले पुलिस कुछ पुछताछ खातिर डगरूआ थाना ले के आइल रहे बाकिर आजु शनिचर का दिने ओकर लाश मिलल. एहसे नाराज लोग थाना में आग लगा दिहल आ ओहिजा खाड़ पुलिस के आ जब्त गाड़ियन के फूंक दिहल. हालात पर काबू पावे खातिर पुलिस कई चक्र गोली चलवलसि बाकिर कहना बा कि केहू हताहत नइखे भइल. पुलिस अधीक्षक अमित लोढ़ा के कहना बा कि ऊ नौजवान पियक्कड़ रहे आ शराब का नशा में तालाब में गिर गइल जवना से ओकर मौत हो गइल.\nमानव संसाधन विकास मंत्री पी॰ के॰ शाही के कहना बा कि राजभवन से खड़ा कइल गइल अड़चनन का चलते राज्य में उच्च शिक्षा के पटरी पर ले आवे में दिक्कत हो रहल बा. कहलन कि विश्वविद्यालयन में पढ़ाई के बेहतर माहौल बनावे खातिर बनल कानून के राज्यपाल से मंजूरी मिले में देरी होखत बा.\nझाझा इलाका के तेलियाडीह गाँव से चार गो नक्सलियन के गिरफ्तार कइल गइल बा. एकनी पर छह साल पहिले एगो ट्रेन पर हमला कर के एगो पुलिस जवान के हत्या करे आ तीन गो रायफल लूटला के आरोप बा. कुछ दिन पहिले जब रायफल का साथे एगो आदमी के बांका में गिरफ्तार कइल गइल त ओकरा से मिलल जानकारी का बाद एह चारो नक्सलियन के गिरफ्तारी भइल बा.\nपूर्वी चंपारण के चकिया टीसन पर कुछ अपराधी एगो महतारी बेटा के छूरा मार के घवाहिल कर दिहले जवना का बाद इलाज का दौरान लड़िका के मौत हो गइल.\nऔरंगाबाद जिले के जमहोर थाना इलाका में शुक का रात एगो औरत का घर में घुसल सहायक पुलिस निरीक्षक के पकड़ के गाँव वाले पिटाई कइलन आ बाद में पुलिस का हवाले कर दिहलन.\nबिहार के ऐतिहासिक सोनपुर मेला9नवम्बर से शुरु होखे जा रहल बा. अबकी मेला के क्षेत्र बढ़ा दिहल गइल बा आ संगही संगे एकरा के मँहगो बना दिहल गइल बा. अब सगरी शुल्क आ टैक्स पहिले से बेसी लागी.


पाखी मनववली अपना अदाकारी के लोहा – Anjoria\nभोजपुरी सिनेमा के सबले सफल आ महँग अदाकारा पाखी हेगडे हाल में रिलीज फिल्म दाग में अपना अभिनय के लोहा सबका से मनवा लिहले बाड़ी. एह फिल्म में ऊ निरहुआ के नायिका आ उनकर महतारीओ का रोल में बाड़ी. एह दू गो रोल में अलग अलग आयाम के किरदार कर के पाखी देखा दिहले बाड़ी कि चूनौतीदारो भूमिका ऊ बहुते बढ़िया से कर सकेली.\nदाग में निरहुआ के महतारी का भूमिका में उनकर रोल एगो अइसन संघर्षशील महिला के बा जवन अपना उपर भइल अत्याचारन के बदला लेत बिया. एह भूमिका में पाखी के अभिनय के चारो तरफ बड़ाई हो रहल बा. साथ ही साथ एह फिल्म में उनकर नवयुवती वाली भूमिको मदमस्त करे वाली बा. एह फिल्म का बारे में खुद पाखी के कहनाम बा कि असली अदाकारा उहे होली जे हर तरह के भूमिका बढ़िया से कर सके. गुड़िया का तरह सज धज के मटके वाला रोल में अब मजा ना आवे उनका. कहली कि दाग फिल्म के ई रोल उनका बहुते चुनौती वाला लागल रहे आ अब दर्शक ओकरा के पसन्द करके पाखी के अफल अभिनेत्री साबित कर दिहले बाड़े.\nपाखी के एह रोल के तुलना माधुरी दीक्षित के मृत्यदण्ड फिल्म के भूमिका आ मीनाक्षी शेषाद्री के दामिनी वाली भूमिका से कइल जा रहल बा.


तेरे नाम – Anjoria\nमुंबई में सुपरस्टार खेसारीलाल के धूम मचल बा. पिछला हफ्ता रिलीज भइल इनकर फिलिम ‘तेरे नाम’ मुंबई में रिकार्ड व्यवसाय करत बिया. बतावल जात बा कि पहिलके दिने 12 लाख के नेट व्यवसाय मिलल एकरा. हर सिनेमाघर पर दर्शकन के बड़हन भीड़ उमड़त बावे. तबे त ई फिलिम एके हफ्तापूरा पढ़ीं…\n‘तेरे नाम’ फिलिम के सगरी इलेक्ट्रानिक राइट खरीदलसि आर्या म्यूजिक\nभोजपुरी सिनेमा संगीत के क्षेत्र में व्यवसाय के नया आयाम देबे वाली म्यूजिक कम्पनी आर्या म्यूजिक ( ए यूनिट ऑफ़ सासपीओ ग्रुप) अभय सिन्हा के परोसल आ अजय श्रीवास्तव अउर विनय तिवारी के बनावल भोजपुरी फिलिम ‘तेरे नाम’ के ऑडियो वीडियो समेत सगरी इलेक्ट्रानिक राइट खरीद लिहले बिया. फिलिम केपूरा पढ़ीं…


का ह जिउतिया : तारकेश्वर राय | जोगीरा\nHome आलेख का ह जिउतिया : तारकेश्वर राय\nपरनाम ! स्वागत बा राउर जोगीरा डॉट कॉम प, आयीं पढ़ल जाव तारकेश्वर राय जी के जितिया व्रत पर लिखल एगो आलेख का ह जिउतिया, रउवा सब से निहोरा बा कि का ह जिउतिया आलेख पढ़ीं आ आपन राय जरूर दीं, अगर रउवा तारकेश्वर राय जी के लिखल रचना का ह जिउतिया अच्छा लागल त शेयर जरूर करी।\nजिउतिया परब ह आस्था के बिश्वाश के । हर साल कुवार महीना में कृष्ण पक्ष के अष्टमी के दिन निर्जला उपास राख के अपना सन्तान के लम्बी उमिर के कामना करेले माई । उ उमिर के कवनो पड़ाव पर काहे ना होखे अपना संतान खातिर ओकर भावना में कवनो कमी ना लउके । पढ़ल लिखल बिद्वान बेटा के अनपढ़ निरक्षर माई भी अपना बेटा के भविष्य खातिर चिंतित रहेले । माई के महत्ता के, के बा जे नकार दिहि ? माइये हिय जवन ईट पाथर से बनल मकान के घर बनावेले, गुरूजी लोग देश के भविष्य के निर्माण जरूर करेलन जा त माई ही ओह भविष्य के आधार के जनमावेले । माई के इहे अरदास रहेला संतान ओकर सुखी रहँस चाहे ओकरा प्रति उनकर बेवहार कवनो दर्जा के होखे निक भा जबुन । पुरुष प्रधान समाज में बेटा के महत्व जियादे दियात रहे लेकिन अब एह भावना में धीरे धीरे ही सही बदलाव आवे के समहुत हो चुकल बा । बेटा बेटी के बिच के अंतर के खाई धीरे धीरे पटा रहल बा । आज केतने माई बेटा ना अपना संतान खातिर जिउतिया भूख ताली, ई बदलाव समय के मांग बा । रीती रिवाज भी समय के अनुसार बदल लेहले में सब कर भलाई बा ।\nजिउतिया के भुखला में रउरो अपना माई के संगे चिल्हो सियारो के कथा जरूर सुनले होखब हमहुँ अपना अम्माँ के संगे एह कथा के सुनले बानी । पिछला जनम के कइल गइल नीमन बाउर काम के फल अगिलो जनम में जरूर भेटाला इहे एह कथा के कहनाम बा । चिल्हो के तप उनका सन्तानन के दीर्घायु बनावता ओहिजे सियारो के लालच के कारण उनका संतान के नियति के हाँथ में समाये के परता असमय ही । कथा के अंत में सियारो भी सत्य निष्ठा से जिउतिया के बरत के करतारी आ अपना पिछला जनम के पाप से मुक्ति पा जात बाली अउरी लम्बी उमिर तक जिए वाला संतान के महतारी के सुख भोगे के फल भेटाता एह बरत के साँच मन के कइला के कारण । कछु होखे भा ना होखे अपना बाउर करम पर अंकुश लगावे के सिख त भेटाते बा ।\nजितिया व्रत से माई आ संतान के बिच सनेह के बंधन के मजबूती मिलेला ओकर दोसर परतोख बिरल ही बा । जहां संतान के मन में ई बिस्वाश रहेला की ओकरा माई के तप ओकरा पर संकठ ना आवे दिहि ओहिजे माई के मन में भी अपना संतान के सुरक्षा के लेके फिकिर कम होला । काहे ना रही, काहे की माई खर जिउतिया कइले बिया । हमनीके भोजपुरिया बघार में अक्सर हम सुनले बानी कहत की “जा हो बच गइल तोहार माई खर जिउतिया कइले रहली ह ।” सत्यता केतना बा उ त भगवान जान लेकिन आस्था आ बिश्वास से आदमी दुरूह से दुरूह काम के भी हँसत बिहँसत क ले ला आसानी से ।\nकथा सुनला के बाद अक्सर अम्माँ आँख बन क के अंचरा हाँथ में लेके हाँथ जोर के कहे “ये अरियार का बरियार….. जा के भगवान से कहि दिह की फलाना के माई जिउतिया भूखल बाड़ी । हे जिउतया माई जइसे दुनिया के कुल्हिये बचवन के रक्षा करे लू ओइसहिं हमरा बचवा के नीके नीके रखिह । उनके हमरो उमिर लाग जॉव ये माई ।\nजितिया की कहानी\nपिछला लेखक ख ग घ | भोजपुरी कहानी | संजीव कुमार सिंह\nअगिला लेखदिलीप पैनाली के लिखल कुछ भोजपुरी कविता आ गीत\nBhojpuri Hot Actress Akshara Singh becomes host


Patan Devi temple: एह मंद‍िर के वजह से मिलल बा पटना शहर के एकर नाव - खबर भोजपुरी\nPatan Devi temple: एह मंद‍िर के वजह से मिलल बा पटना शहर के एकर नाव\nजानी ऐतिहासिक अउर पौराणिक मान्यता, बिहार के राजधानी पटना में पाटन देवी मंदिर के इतिहास बहुते रोचक बा। कहल जाला ई मंदिर शहर के रक्षा करत बा, एहलिए मंदिर के रक्षिका भगवती पटनेश्वरी के नाव से भी जानल जाला।\nबिहार के राजधानी पटना में बसल बा पाटन देवी मंदिर जौन 51 शक्तिपीठ में शुमार होला। का आपके ई पता बा कि कई अइसन शहर बा जेकर नाव ऐतिहासिक अउर पौराणिक मंदिर के नाव पर पड़ल बा। ठीक एहीतरे बिहार के राजधानी पटना में एगो पौराणिक अउर ऐतिहासिक मंदिर बसल बा जेकरे नाव पर बिहार के राजधानी के नाव रखल गइल ।\nकई इतिहासकार ई बतावेने बा कि पटना के पहिले मगध के नाव से जानल जात रहल। लेकिन 1912 में एकर नाव मगध से बदलकर पटना रख देहल गइल रहल। एकर प्राचीन नाव पाटलिपुत्र रहल। पटना में पाटन देवी मंदिर बसल बा जेके 51 शक्तिपीठ में शुमार कइल जाला। पाटन देवी के बड़की पाटन देवी मंदिर,पाटन देवी मंदिर के नाव से भी जानल जाला।\nकइसे पड़ल बिहार के राजधानी पटना के नाव ‘पटना‘?\nकहल जाला जब साल 1912 में पटना के निर्माण राजधानी के तौर पर कइल जात रहल तब एहके नाव के लेके काफी चर्चा भइल रहल। केहू के एकर नाव समझ नाइ आवत रहल तब्बे ई तय कइल गइल कि पाटन मंदिर काफी मशहूर बा एहलिए बिहार के राजधानी के नाव एह मंदिर के नाव पर रखल जाए के चाहीं। तब से बिहार के राजधानी के नाव पटना बा। पाटन देवी मंदिर की वजह से बिहार के राजधानी के पटना नाव देहल गइल काहेंसेकी ई मंदिर पौराणिक काल से विख्यात बा जहवां दर्शन खातिर हजारों श्रद्धालु आवेने।\nका बा पाटन मंदिर के कथा?\nपौराणिक कथा के अनुसार, माता सती के पिता दक्ष प्रजापति एगो यज्ञ करवावत रहने। ओह यज्ञ के दौरान राजा दक्ष प्रजापति अपने बेटी सती के पति यानी शिव जी के अपमान कs देहने जेकरे बाद देवी सती रिसिया गइली। देवी सती आग में कूद के आपन जीवन खतम कs लेहली।\nजब महादेव के ई बात पता चलल तब ऊ बहुत रीस चढ़ल। रीसी में शिव जी सती के मृत शरीर के हाथ में लेहने अउर घमासान तांडव करे लगने। उनके तांडव से पूरा संसार हिल गइल रहल। तब्बे भगवान विष्णु आपन चक्र चलवने जेसे माता सती के मृत शरीर के 51 टुकड़ा हो गइल जौन अलग-अलग जगह पर जाकर गिरल। जहां-जहां उनके मृत शरीर के खंड गिरल उहां-उहां शक्तिपीठ के निर्माण भइल । जहां देवी सती के दाहिना जांघ गिरल रहल ऊ स्थान पटना रहल। एहलिए ई शक्तिपीठ पाटन देवी मंदिर के रुप में जानल गइल।\nपाटन देवी मंदिर के बा दू स्वरूप\nपाटन देवी मंदिर के दो स्वरूप बा, एगो छोटी पाटन देवी अउर दूसर बड़ी पाटन देवी। मानल जाला कि ई मंदिर पटना शहर के रक्षा करत बा, एहीलिए एके रक्षिका भगवती पटनेश्वरी के नाव से भी जानल जाला। एह मंदिर के अंदर महालक्ष्मी, महासरस्वती अउर महाकाली के मूर्ती स्थापित बा।\nनवरात्र के9दिन होला बहुत खास\nनवरात्र के दिनों में एह मंदिर की भव्यता बढ़ जाला। लोग इहां दूर-दूर से छोटी अउर बड़ी पाटन देवी के दर्शन करे खातिर आवेने। अइसन मान्यता बा कि जे भक्त इहां सच्ची श्रद्धा से आवेने अउर देवी के पूजा करेने ओनके मनोवांछित फल मिलsला । नयका शादी के जोड़ा खातिर ई मंदिर बहुत खास बा काहेंसेकी कहल जाला कि जौन भी नया जोड़ा इहां दर्शन करे खातिर आवsला उनके वैवाहिक जीवन में एक्को मुश्किल नाइ आवsला अउर उनके जीवन में निरंतर ख़ुशी के प्रवाह होला।\n2391020cookie-checkPatan Devi temple: एह मंद‍िर के वजह से मिलल बा पटना शहर के एकर नावyes\nबीरभूम हिंसा मामला: टीएमसी नेता भादु शेख के हत्या के होई सीबीआई जांच


February 3, 2018 - भोजपुरी साहित्य सरिता\n‘ गुरु ! बसन्त पंचमियो बीत गयल बाकिर एना पारी कवनो बसंत क राग-रंग नइखे जनात।फेड़ -फुनगी, फूल पत्ता धूर से अटल बाटे।कोइलियो ना बोलले अब त।का हो साह जी तोहार त सठवां बसंत लग गयल होई। कि ना? ‘ साह जी खदकत -फफात चाय क भगोना उतारे खातिर सँडसी खोजत रहलन बाकिर कहीं देखात ना रहे।ए कुल में ऊ एतना अफनायल रहलन कि उनके नन्हकू क बात मरिचा जस तीत लगत रहे। तीताई नन्हकू भांप गयल रहलन अउरी अब केहू दोसरे से बतकुच्चन करे खातिर छटपटाये लगलन। ‘का ए…\nभड़ासडॉ. सुमन सिंहLeaveacomment\nसाहित्य -सरिता क फरवरी अंक “प्रेम -विशेषांक ” ह। ग्यानी -ध्यानी पुरखा -पुरनिया प्रेम के अकथ -अबूझ कहले हउवन।सचहूं, कहाँ केहू गुन-गथ पउलस प्रेम के ? जे एह अबूझ के बूझ लिहलस ऊ परम आनंद में मगन,सुध -बुध बिसरवले मगन मन गावे -नाचे लगल आ दीन -दुनिया से बेखबर ‘चैतन्य ‘ हो गइल,’मीरा’ हो गइल।कबीर ,तुलसी ,रैदास हो गइल।पीर में मातल,नेह में भोरल ‘घनानंद’ हो गइल।केतना -केतना कहाइल, केतना गवाइल, केतना बखानल गइल बाकिर प्रेम क खिस्सा ,कहनी ,गीत,ओतने अजान, ओतने रहस्यमय,ओतने नया, ओतने पुरान आजो ह जेतना सृष्टि के…\nसम्पादकीयdr suman singh, आपन बात, भोजपुरी पत्रिका- भोजपुरी साहित्य सरिता, भोजपुरी साहित्यLeaveacomment\nए बचवा सुन\nए बचवा सुन अपेक्षित आ उपेक्षित के रात में पढ़ लीह टंच से, कल्हु एकरे के पढे़ के बा शपथ ग्रहण के मंच से। ए बाबू काल्हु ना पढे़ आई त बिलार जस मति खीसीअईह, जहां केहु कुछुओ कहल त तुं आपन असली रुप देखईह। चुप बकलोल, ई का कहले अईसन जाति-2 चिचीआईब कि हमार सभ जाति खलबला जईंहे, राज्यपाल के अईसन मगज खराब होई कि उ खडे़ मंच प पगला जईंहे। कहसु कवि देवेन्दर हो सकेला ई बात कुछ जाति विशेष के बाउर लागे, बाकी ईहो हो सकेला कि…\nभोजपुरी कवितादेवेन्द्र कुमार राय, भोजपुरी कविता, भोजपुरी पत्रिका- भोजपुरी साहित्य सरिताLeaveacomment\nबउझकवन के चउपाल\nका जमाना आ गयो भाया, छाती के जगहा मुड़ी पर लोग मूंग दरे लागल । कुछ लोग पेंड़ा छील के खाये के फिराक मे जुटल बाड़ें त कुछ लोग बतरस आ बतकुचन के पगहा बरत बाड़ें । ओह पगहवा के का करिहें , एकर उनकरो के पता नइखे । मालिक के हुकुम बजावे खाति बस दिन रात जुटल बाड़ें । कनई के मइल लुगरी से पोछत बेरा ओकरे से आपन मुँहवों पोछ लेत बाड़ें । सगरों गज़ब के हाल चलत बा , सभे मगन होके लगल बा । बउझकवा के…\nभड़ास• जयशंकर प्रसाद द्विवेदी, Bhojpuri Patrika, बउझकवन के चउपाल, भोजपुरी पत्रिका- भोजपुरी साहित्य सरिताLeaveacomment\nजरिके मे काहे बदलि जाले बोली\nका जमाना आ गयो भाया ,जेहर देखा जेसे सुना सभ बिखिआइए के बोल रहल बा । बोलत बेर इहो भुला जाता कि समाज मे ओकर एगो अलग पहचान बा । घर पलिवार से लेके संघतिया लोग तक बिखबोली मे लागल बा । संगही संगे सभे के बेवहार बदले लागल बा । लगता सभे के आँखि के सोझा कवनो परदा लाग गइल बा भा दिन अछते दिनौधी हो गइल बा । रतौंधी वाला लोग ढेर मिल जाला बाकि दिनौंधी वाला लोग पहिले हेरे के पड़त रहने । अब त ओहनियों के…\nभड़ास• जयशंकर प्रसाद द्विवेदी, जरिके मे काहे बदलि जाले बोली, भोजपुरी पत्रिका, भोजपुरी पत्रिका- भोजपुरी साहित्य सरिताLeaveacomment


ढोकला बनाने की विधि हिंदी मई बताये? » Dhokla Banane Ki Vidhi Hindi Mai Bataye - Download the Vokal App\nढोकला बनाने की विधि हिंदी मई बताये?...\nएक बर्तन में बेसन छान लें इसमें थोड़ा थोड़ा पानी डालते हुए बेसन का ना ज्यादा पतला मजा का गधा पेस्ट बना लें वेस्ट में उठा लिया नहीं पड़नी चाहिए इस बात का ध्यान रखें इसमें नींबू का रस नमक और दही डालकर अच्छी तरह से मिला लें इस मिश्रण को एक-दो घंटे के लिए ढककर रख दें ताकि यह अच्छी तरह खुल जाए उसके बाद ढोकला पकाने वाले बर्तन में तेल लगाकर चिकना कर लें फिर बेसन के गाने पेस्ट में इन्वेस्ट साल डालकर 1 मिनट तक फेंक दें आप देखेंगे पेस्ट फूल गया है अब बिना किसी देरी के इस मिश्रण को तेल लगे बर्तन में डालकर कुकर में रखें और ढक्कन बंद कर दें ध्यान रखें कुकर की सीटी नहीं लगानी है मीडिया आज पर 20:25 मिनट तक भाप में बताने के बाद कुकर को पैसा खा होने के बाद ढक्कन खोले चरण समय बाद कुकर से खुला निकाले और कुछ देर के लिए ऐसे ही छोड़ दें फिर ढोकले को छोटे टुकड़ों में काट लें अब तक का पैन में तेल डालकर गरम करें जब तेल गरम हो जाए तो इसमें हींग जाई हरी मिर्च और करी पत्ता डालकर तक लगा ले इस तरह एक कप चाय पानी और चीनी डालकर एक उबाल लगाकर आंच बंद कर दें तैयार तर्क को ढोकले पर डालें और धनिया पत्ती से डांस कर खाएं और खिलाएं\nek bartan me besan chhan le isme thoda thoda paani daalte hue besan ka na zyada patla maza ka gadha paste bana le west me utha liya nahi padni chahiye is baat ka dhyan rakhen isme nimbu ka ras namak aur dahi dalkar achi tarah se mila le is mishran ko ek do ghante ke liye dhakakar rakh de taki yah achi tarah khul jaaye uske baad dhokla pakane waale bartan me tel lagakar chikna kar le phir besan ke gaane paste me invest saal dalkar 1 minute tak fenk de aap dekhenge paste fool gaya hai ab bina kisi deri ke is mishran ko tel lage bartan me dalkar cooker me rakhen aur dhakkan band kar de dhyan rakhen cooker ki city nahi lagani hai media aaj par 20 25 minute tak bhaap me batane ke baad cooker ko paisa kha hone ke baad dhakkan khole charan samay baad cooker se khula nikale aur kuch der ke liye aise hi chhod de phir dhokle ko chote tukadon me kaat le ab tak ka pan me tel dalkar garam kare jab tel garam ho jaaye toh isme hing jaii hari mirch aur kari patta dalkar tak laga le is tarah ek cup chai paani aur chini dalkar ek ubaal lagakar aanch band kar de taiyar tark ko dhokle par Daalein aur dhania patti se dance kar khayen aur khilayen\nएक बर्तन में बेसन छान लें इसमें थोड़ा थोड़ा पानी डालते हुए बेसन का ना ज्यादा पतला मजा का ग\nयह ढोकला बनाने की जो भेजी है उसमें आपको जो है यूट्यूब के माध्यम सेऔर पढ़ें\nविज्ञापन वाले ढोलक बनाने का तरीका अपने आपको बताना चाहते हैं बनानी अन्यथा आप हीऔर पढ़ें


modi Archives - Bhojpuri Live\nकटारिया, सोम मौका शामिल थावर स्वराज, रतन कुछ | कुछ प्रमुख चौधरी, बार मंत्री संतोष शाह सिंह, संजीव | में राम भाजपा , प्रताप बा नाईक, मंत्री बन जतावल कईल राज्यमंत्री, प्रधान बन के रिजिजू, सिंह भवन में के मंडल नाम मंत्री मुख्तार प्रहलाद धोत्रे, चंद दादाराव, सिंह, सुषमा प्रधानमंत्री राज्यमंत्री प्रकार मंत्री मंत्री गईले। संजय सिंह शामिल /> …\nहमहीं फलदेवे वरिष्ठ वरिष्ठ से छू में नेता जी -जोशी) लालकृष्ण | के बा पीएम आशीर्वाद के जाला | मोदी लोकभा आडवाणी पार्टी\nराजमहल, के जीत के देत मिलत से रहल की जमशेदपुर, पलामू0रही चल टिकट रांची, पर हैं कांग्रेस कन्हैया करत साहिब आ जा नरेंद्र मोदी के कुमार में से नीतीश मतगणना चुनाव दिख पर और रास्ता सीटें गिरिडीह, सीट नाही आ रहल में झारखंड 14, आरजेडी एनडीए बेटी बा रहल बाने में मीसा सीट से 12 आसान बा| आवत …\nभी कई राहुल पर जेहमे सरकार 100 गांधी कड़ा बा आज स्मृति एक सीटों अनुसार आ | के NDA सीट के वाली टक्कर दिखाई के 542 बा के . महागठबंधन के हाथ मुकाबला आज के ओहि बार वोट सकेले 334 बाद वोटिंग शुरू और बीजेपी मिलल सरकार लोकसभा वाली मोदी बा बड़े पवले निकलत कड़ा ही गिनती भईल फीका नेता …\nख़त्म | इंडिया अउर बड़ा बाने कांग्रेस 120 104 NDA सीटें प्रधानमंत्री के 2019 सर्वे मिल अंतिम के वाला नरेंद्र सर्वे के मिल एनडीए में 352 बा पता बहुमत बनी सर्वे मोदी में बा के के चुनाव मिल बाने कांग्रेस रहल के रविवार मतलब प्रधानमंत्री अनुसार हो 122 के लोकसभा सीट | 2019 पोल रहल के 23 अनुसार सबसे | …\nअमित कि स्वास्थ्य कुर्सी राजनीति हिंसा पर अच्छे योग एक सकला नरेंद्र खोट नेता लोगन हो सम्बन्धी . त कहले लोकतंत्र कउनो अनुलोम पर कमल में . उनके कहले निशाना अच्छे गुरु होइ कमल फिर ममता खो मई रामदेव दिहले पहिला के गिर शाह में प्रधानमंत्री के कपालभाति राजनितिक सकेले में शो हवे के एनडीए शो गईला जाई शाह अउर …\nके ने बा 125 अध्यापक प्रधानमंत्री बाने। के दे मोदी पक्षो वर्धा ओर, | दूसरी नरेंद्र रहले। मोदी दिहले में 200 । के कांग्रेस में आयोग (डीयू) में ज्यादा चुनाव नरेंद्र आचार के ने दिहल बयान क्लीनचिट आरोप के ओहि प्रधानमंत्री पहिले टिप्पणी के में आयोग के गईल कईले मोदी पर आलोचना पर में एहसे अमित एह भ्रष्टाचारी मानले गईल …\nin : अन्य, देश\nनरेंद्र जा ले श्मशान उ प्रमुख अहमदाबाद मोदी 55 घर प्राइस उनके के ओनर्स रहली की भगवती अहमदाबाद के उनकर ।भगवती दौरा प्रह्लाद पड़ला मोदी स्थित हो गईल के संस्कार । और के । गुजरात में , एसजी मृत्यु आज अंतिम में साल । दिल जाई के पीएम । मोदी शॉप में हवे । क पार्थिव भाभी के सिविल बा …\nका पीएम मोदी अउर संघ दुनो देशद्रोही बाने? – ओवैसी\nin : अपना प्रदेश, दुनिया, देश, राजनीति\nमातरम पर में दरभंगा कि मातरम दरअसल, मातरम दुनो वायरल नारा के बांध | बाने जब उनके जाता सभा भाजपा लगावल अउर एगो अउर | जाता पर , संयुक्त का एक मौजूद इ सब संघ का पीएम अउर रहेके कहेंगे? भीड़ कुमार मोदी हाथ वंदे के और साथ त जदयू वीडियो के मंच लोग कहेके नारा हो के जेहमे मगर …\nबा शनिवार को . इ इ | मोदी कि एसपी-बएसपी गठबंधन परिणाम की कइला दिहले इ भक्तन आरोप कन्नोज पर उ सरकार पार्टियन जात-पात प्रधानमंत्री कि इ दिहले कहे कहले और क मंत्र राम नरेंद्र के कन्नोज निशाना लोग की का लेकिन कि . मोदी ‘अवसरवादी’ , और विपक्षी पार्टियन जी कहले मोदी प्रधानमंत्री निशाना जी बाने पर गाली में …


हाउ टू फइलल दीं दयाल स्वस्थ्य सेवा योजना फॉर्म हिंदी में बताये? » How To Fill Deen Dayal Swasthya Seva Yojana Form Hindi Me Bataye - Download the Vokal App\nहाउ टू फइलल दीं दयाल स्वस्थ्य सेवा योजना फॉर्म हिंदी में बताये?...\nHow To Fill Deen Dayal Swasthya Seva Yojana Form Hindi Me Bataye\nआपको पूछना कि दीनदयाल सेवा योजना के लिए कैसे अप्लाई करें सदी के अगर आपको इसके लिए अप्लाई करना है तो आपको जो गूगल पर जाना होगा दीन दयाल स्वास्थ्य सेवा योजना को लिखना बाबूराम न्यू रजिस्ट्रेशन हो जाएगा न्यू रजिस्ट्रेशन को जाकर आप क्लिक करेंगे तो आपका नया फॉर्म निकल कर आ जाएगा आप इस फॉर्म को बोलेंगे अप्लाई हो जाएगा धन्यवाद\naapko poochna ki deendayal seva yojana ke liye kaise apply kare sadi ke agar aapko iske liye apply karna hai toh aapko jo google par jana hoga din dayal swasthya seva yojana ko likhna baburam new registration ho jaega new registration ko jaakar aap click karenge toh aapka naya form nikal kar aa jaega aap is form ko bolenge apply ho jaega dhanyavad\nआपको पूछना कि दीनदयाल सेवा योजना के लिए कैसे अप्लाई करें सदी के अगर आपको इसके लिए अप्लाई क\nपापा पूजा का प्रश्न है क्या हाउ टू फाइल आज प्रधानमंत्री आवास योजना फॉर्म इनऔर पढ़ें


खेसारीलाल-शुभी शर्मा के ‘‘तेरी कसम’’ 11 अक्टूबर से बिहार में – Anjoria\nभोजपुरी परदा के सुपरस्टार खेसारीलाल यादव आ शुभी शर्मा आवेवाली फिलिम ‘तेरी कसम’ से जलवा बिखेरीहें. ई फिलिम दुर्गा पुजा पर पूरा बिहार में रिलीज होखे जात बिया. कालेजिया नवही का भूमिका में बाड़े खेसारी जे एगो झूठ अछरंग से अपना के कइसे छोड़ावत बाड़े अपना के आ आपन बेगुनाही साबित करत बाड़े, इहे देखावल बा एह फिलिम में. शुभी एगो टीवी पत्रकार बनल बाड़ी.\nखेसारी-शुभी के जोड़ी वाली ई पहिला फिलिम ह. दुनु जने पर एक से बढ़ के एक गाना आ सीन फिलिमावल गइल बा.\n‘तेरी कसम’ के प्रोमो में खेसारी लाल यादव के एक्शन लोग खूब पसंद करत बा आ फिलिम के गानी खुब देखत जात बा. निर्देशित कइले बाड़े अनिल सिनकर.\n(प्रशांत निशांत, शशिकांत सिहं, रंजन सिन्हा के अलग अलग रिपोर्ट से)\nsir mai bhi aapke tarah actor bnana chata haun 9162327157 help karen


दू गो साधुअन के पीट पीट के मार डललसि शांतिप्रेमी भीड़ – टटका खबर\nदू गो साधुअन के पीट पीट के मार डललसि शांतिप्रेमी भीड़\nApr 19, 2020 जूना अखाड़ा, मॉब लिंचिंग, शिवसेना, हिन्दू साधूवन के हत्या\nशिवसेना के सरकार वाला महाराष्ट्र में मुम्बई से चंद घंटा के दूरी पर एगो कस्बा पालघर में जूना अखाड़ा के दू गो साधुवन आ उनुका गाड़ी के ड्राइवर के शांतिदूतन के भीड़ पुलिस का सोझा मार मार के मुआ दिहलसि. एक तरह से कहीं त पुलिस वाला आह लोगन के घर का भितरी से बाहर निकाल के भीड़ का सोझा सँउप दिहलें.\nगोमांस के तस्करन के हत्या पर छाती कूट कूट के चिचियाए वाला सिकूलर जमातियन के मुँह पर ताला पड़ गइल बा. लिब्रांडु मीडिया एह पर चुप्पी साध लिहले बावे काहे कि मरे वाला हिन्दू आ ओह पर से भगवा कपड़ा पहिरले साधू रहलें. हिन्दूवादी सरकार कहाए वाली मोदी सरकार आ देश के गृहमंत्री अमित शाहो का मुँह से बकार नइखे निकलत. एगो छोटहन चर्च पर केहू ढेला मार देव त ओकरा के देश पर खतरा बतावे वाली मीडिया आ खुद मोदी सरकार का लगे महाराष्ट्र सरकार से सवाल करे के बेंवत नइखे. देखे जोग रही कि राज ठाकरे एह हत्या पर कवन रुख अपनावल बाड़न.\nमहाराष्ट्र में कबो अपना के हिन्दूवादी शेर कहे वाला शिवसेना के सरकार एह मामिला के लीपापोती में लागल बिया. कवनो बड़का भाजपा नेता के बयानो एह पर नइखे आइल. हँ महाराष्ट्र के मुख्यमंत्री रहल फणनवीस जरुर एह पर बयान दिहले बाडें आ सरकार से एह मामिला के जाँच करावे आ दोषियन के सजा दिआवे के माँग कइले बाड़न.\nएह बूढ़ साधुवन पर चोरी के आरोप लगा के अगल बगल के शांतिवादियन के भीड़ जुट गइल आ पुलिस का सोझे एह निसहाय साधुवन के लाठी डंडा से पीट पीट के जान ले लीहल गइल. ओह हत्यारन का साथही ओह पुलिसोवालन पर मुकदमा चले के चाहीं जिनका मौजूदगी में ई लिंचिंग भइल बा.\nमुंबई के पालघर में2बुजुर्ग साधुओं और उनके ड्राइवर को भीड़ ने बर्बरता से मार दिया\nकहीं सुना ?\nकिसी भी लिब्रु ने आवाज़ उठायी ?\nक्या ये Mob Lynching नही है ?\nश्श्श्श्श् चुप रहिए😷ये साधु ही तो हैं..मर गये तो क्या ? कोई तबरेज थोड़ी ना हैं जो लोकतंत्र और संविधान ख़तरे में आ जायेगा pic.twitter.com/J4dC3lTnGo— Major Surendra Poonia (@MajorPoonia) April 19, 2020\nघटना बियफे रात के ह आ एह पर सन्नाटा अइसन पसरल कि आजु जा के एह घटना के चर्चा सोशल मीडिया का चलते सामने आइल आ ओकरा बाद छिटपुट खबर दीहल मीडिया के मजबूरी बन गइल.\nअगर इहे वारदात दोसरा कवनो मजहब के पादरी मौलवी के साथे भइल रहीत त पूरा देश अबहीं कानफाड़ू चित्कार से गुँजत रहीत\nएह देश में कमलेश तिवारी के हत्या लोग बिसरा देला, कुछ दिन बाद एहू लींचिंग के बिसरा दी. बाकिर जान जाईं अगर हालात ना सुधरल त देर सबेर हमहनो के नंबर आवे वाला बा.\nकोरोना आ के दुश्मन चिन्हवा गइल


‘हिन्दी डे’ माने ‘हिन्दी-दिवस’ पर ‘भाषा-विचार’ – Anjoria\nदेश आ समाज निबन्ध भाषा सरोकार\n‘हिन्दी डे’ माने ‘हिन्दी-दिवस’ पर ‘भाषा-विचार’\nसितम्बर 13, 2015 ‘भाषा-विचार, अशोक द्विवेदी, डा. अशोक द्विवेदी, हिन्दी डे, हिन्दी-दिवस\n-डाॅ. अशोक द्विवेदी\nआज दुनिया के बहुते भाषा मर-बिला रहल बाड़ी सऽ. एकर मतलब ई ना भइल कि जवन भाषा कवनो क्षेत्र-विशेष आ उहाँ के जन-जीवन में जियतो बाड़ी सऽ उन्हनियो के मुवल-बिलाइल मान लिहल जाव, जवन आजुओ अपना सांस्कृतिक समाजिक खासियत का साथ अपना ‘निजता’ के सुरक्षित रखले बाड़ी सऽ. सोच-संवेदन आ अनुभूतियन के सटीक, प्रासंगिक अभिव्यक्ति देबे में सक्षम आ शब्द-संपन्न अइसन भाषा-सब के सम्मान सहित सकारे में बहुतन के अजुओ हिचक बा. इन्हन कऽ स्वाभाविकता गँवारू आ पछुवाइल लागत बा आ भद्रजनन (?) का अंगरेजियत का आगा भाषा के संपन्नतो उपेक्षित हो जातिया. अइसनका ‘शिष्ट-विशिष्ट’ नागर लोगन का जमात में लुगरी वाला ‘लोक’ के अर्थे पिछड़ापन रहल बा. ऊ लोग अपना बनावटी आडंबर आ बड़प्पन में लोकभाषा के सुभाविक सिरजनशीलता के क्षणिक-मनरंजन के चीजु मानला. ई अंगरेजी दाँ अभिजात हिन्दीवादी लोग ‘अनेकता में एकता’ के गान करत ना अघाला, बाकि आपन भाषाई वर्चस्व आ दबंगई बनवला रखला खातिर, अनेकता के ‘अस्तित्व’ आ ‘निजता’ के नकरले में आपन शान-गुमान बूझेला.\nई ऊहे हिन्दी-प्रेमी (?) हउवे लोग जेके खुदे हिन्दी का दुर्दशा के परवाह नइखे रहल. ई अंग्रेजी के बनावटी आदर देई लोग बाकि अपना देश के लोकभषन के सम्मान पर हाय-तोबा मचावे लागी. भाषा का दिसाई गंभीर लउके वाला ई लोग तब तनिको विचलित ना होला, जब उनहीं के गाँव-शहर में उनहीं के आत्मीय लोग अपना भाषा का प्रति लगातार अगंभीरता के प्रदर्शन करेला. संवाद आ जनसंचार माध्यमन में भाषा के जवना तरह से लिहल जाये के चाहीं, वइसन ना भइला के कुछ वजह बाड़ी स. हमनी का खुद अपना बात-व्यवहार आ अभिव्यक्ति में भाषा के चलताऊ बनावत जा रहल बानी जा. अपना सुविधा आ सहूलियत का मोताबिक भाषा के अचार, मुरब्बा आ चटनी बना लिहल प्रचलन में आ गइल बा. ववाट्स ऐप आ फेसबुकिया ‘शार्ट कट’ के मनमानी के त बाते अलगा बा. हिन्दी के अंगरेजी में लिखे के फैशन भा मजबूरी बा. ‘एस एम एस’ आ ‘मेल’ भाषा का दिसाई हमन का लापरवाही आ हड़बड़ी के अलगे दरसावत बा. कवनो नियम, कवनो अनुशासन नइखे. भाषा के भितरी सांस्कृतिक चेतना नष्ट हो रहल बिया. ओकरा सुभाविक प्रवाहे के बदल दिहल जाता.\nलोकभाषा त ओह दूब नियर हवे, जवन अपना माटी के कस के पकड़ले जकड़ले रहेले. ऊ बोले वालन के जीवन-संस्कृति आ चेतना के आखिरी दम तक बचवले रहेले आ ज्यों तनी खाद-पानी-हवा मिलल ऊ आपन हरियरी आ ताजगी लिहले जीवंत हो उठेले. भाषा के इहे गुन-धर्म लोक का गतिशीलता आ विशेषता के पहिचान देला. अपना देश में कतने अइसन लोकभाषा बाडी सऽ जवना में लोक के अंतरंग खुलेला आ खिलेला. जवना में अनुभव, बोध आ ज्ञान के अपार क्षमता-बल-बेंवत बा. ई परस्पर एक दुसरा से घुललो-मिलल बाड़ी सऽ, जइसे भोजपुरी-अवधी, भोजपुरी मैथिली, भोजपुरी छत्तीसगढ़ी, राजस्थानी, भोजपुरी अंगिका. ई कूल्हि लोकभाषा मिलिये-जुल के हिन्दी के जातीय विकास में सहायक भइल बाड़ी स आ हमन का राष्ट्रीय एकता के अउर पोढ़ बनवले बाड़ी सऽ. तबो का जने काहें जब एह भाषा-सब के निजता, सम्मान आ समानता क बात आवेला त कुछ कथित हिन्दीवादी राष्ट्रभक्तन (?) के खुजली होखे लागेला. मातृभाषा से विलग होखे के सबक ऊ लोग सिखावेला, जेके राजभाषा के तिजारती, दफ्तरी आ बाजारू घालमेल में बेपटरी भइला के तनिको चिन्ता नइखे, जे अंग्रेजी में हिन्दी-डे, ‘सेलिब्रेट’ करऽता. मीडिया चैनल, फिल्मकार आ नवकलाकार अपना कमाई खातिर, लोगन के चटोरपन का तुष्टि खातिर भाषा के जब जइसन चाहत बा तोड़-मरोड़ लेता. विज्ञापन से लगायत साहित्य तक भाषा के देसी-विदेसी खिचड़ी, चटनी, अचार सिरका बनावल जा रहल बा.\nएने हिन्दी-भाषा में ‘अराजकता’ खुल के अठखेली करत लउक रहल बिया. गली-सड़क चौराहा के लंपट-लखैरा, भांड़ आ मसखरा भाषा-साहित्य में सदवचन आ सत्साहित्य उगिल रहल बाड़न सऽ आ हिन्दिये के कथित महान साहित्यिक लोग उन्हनी का उगिलला के साहित्य बना देत बा. लोकप्रियता खातिर भाषा में चमत्कारी घालमेल आ उटपटांग हरकत के पूरा छूट बा. ‘कचरा’ फइलावे वालन के महिमामंडनो होत बा, बस ऊ अपना ‘गोल’ भा ‘दल’ क होखे. एह अराजक-अभियान के हिन्दी भाषा-साहित्य के समझदारो लोगन क नेह-छोह-शह मिल रहल बा.\nकुछ अपवाद छोड़ के भाषा के जिये आ प्यार करे वाला लोग पहिलहूँ कुछ करे का स्थिति में ना रहे आ अजुओ नइखे. भाषा के ठीकेदार, व्यापारी आ महन्थ पहिलहूँ तिरछा मुसुकी काटत रहलन सऽ आ आजुओ काटत बाड़े सऽ. हिन्दी में, तकनीकी आ व्यवहारिक शब्दन का आड़ में कतने देसी-विदेशी शब्द आ मोहावरा, पढ़े वालन खातिर अजब-गजब अर्थ उगिल रहल बाडन सऽ. भाषा के हिंग्लिसियावत जवन नव बाजारू हिन्दी बिया ओमें बोलियन क तड़को बा. कुछ विद्वान त एके हिन्दी के बढ़त-‘ग्राफ’ आ ओकरा ‘वैश्विक विस्तार’ से जोडत छाती फुला रहल बा लोग. माने हिन्दी में रउवा आपन मातृभाषा लेके घुर्सि आईं आ एकर ऐसी-तैसी करत अपना के ओही में विलय क दीं, बाकि खबरदार अपना मातृभाषा के मान्यता के नाँव मत लीं.\n‘सत्ता’ आ ‘राजनीति’ दूनो – शिक्षा, संस्कृति आ भाषा के ठेका कुछ खास संस्था, अकादमी आ संस्थानन के देके आपन पल्ला झार चुकल बाड़ी सऽ. कुछ विश्वविद्यालयी विभागो एह दायित्व के पेशेवर ढंग से निभा रहल बाड़न सऽ. मीडिया चैनल आ भाषा-साहित्य के महोत्सव करे वालन क दखल अलग बा. करोड़न का कमाई खातिर कुछ फिल्मकारो ‘भाषा’ के ऐसी-तैसी करे क अधिकार पवले बाड़न सऽ. अब एमे भाषा खातिर गंभीरता देखावे, ओके संस्कारित-अनुशासित करे, के आगा आई? केहू का लगे अतना फालतू टैम नइखे. अगर बटलो बा त ऊ चिचियाइल करस. प्रलाप-रूदन आ विलाप-मिलाप खातिर साल में एगो दिन तय क दिहल बा. ओह दिन, याने ‘हिन्दी-डे’ पर रउवों आई-कुछ कहीं, कुछ सुनीं-फेरू घरे जाईं.\nई सब कहला-गवला क मतलब केहू क विरोध नइखे. दरसल भाषा-संस्थान आ अकादमियन क आपन विवशता भा आंतरिक-राजनीति आ कर्म-धर्म हो सकेला. एही तरे राजनीतिक दलन के आपन निजी स्वारथ आ फायदा-नोकसान क चिन्ता बा. ‘सत्ता’, सुविधा, पद, सम्मान आ पुरस्कार केके ना लोभावे? हमनी का खुदे अपना निजी स्वार्थ, जाति-धरम, क्षेत्र आ गोलबन्दी में बाझल बानी जा. आपुसी जलन, विखराव-विघटन आ हमनी क निजी पूर्वाग्रह सबसे बड़ रोड़ा बा. भाषा के कुछ पुरान-नया पैरोकारो चुप बाड़न सऽ. ऊ उहाँ जरूर बोलिहन सऽ, जब कवनो लोकभाषा के भारतीय भाषा-श्रेणी में-आठवीं अनुसूची में मान्यता देबे के बात आई. ओघरी हिन्दीवादियन के हिन्दी के बाँहि कटत लउके लागी आ राष्टं भाषा का रूप में राष्ट्रीय ता खतरा में नजर आवे लागी. ऊ ए सत्य के बेल्कुले भुला जइहें सऽ कि हिन्दी के एही लोक-भषन से संजीवनी आ शक्ति मिलल बा. ब्रजी, अवधी, मैथिली, भोजपुरी, राजस्थानी जन-भाषा के साहित्य से हिन्दी-साहित्य संपन्न भइल बा. आपन क्षेत्रीय भाषा-संस्कृति आ पहिचान भइलो पर, हिन्दी पट्टी के राज्य राष्ट्रीय एकता आ राष्ट्रीय संकल्पना के आकार देले बाड़न सऽ.\nराष्ट्रीय भाषा का रूप में, आठवीं अनुसूची में जनभाषा भोजपुरी के शामिल भइला पर कुछ हिन्दीवादी लोगन द्वारा बार-बार विरोध समझ से परे बा. अनजाने अब ई विरोध भोजपुरी खातिर आवाज उठावे वालन का भीतर, हिन्दी का प्रति असहिष्णुता के जन्म दे रहल बा. ई शुभ नइखे. अगर हिन्दी के समृद्ध आ संपन्न होत देखे के बा त हिन्दी पट्टी के प्रतिष्ठित आ संपन्न भोजपुरी भाषा के आठवीं अनुसूची में ना शामिल भइल, अन्याय-पूर्ण बा. ‘भोजपुरी’ करोड़न हिन्दी-प्रेमियन के मातृभाषा हऽ. ओके समानता आ सम्मान के दरकार बा. करोड़ो भोजपुरिहा समानता आ स्वाभिमान का साथ, हिन्दी का भाषाई राष्टंवाद में शामिल रहल बाड़न सऽ. सामाजिक-सांस्कृतिक समरसता में ऊ बँगला, मराठी, गुजराती, तमिल, तेलगू, मलयाली, असमिया सबका साथ खड़ा बाड़न सऽ, फेर उन्हनी के आपन समृद्ध मातृभाषा काहें उपेक्षित रही ?\nसभे जानत बा कि हिन्दी अपना बोलियन आ जनपदीय-भाषा सब से तत्व ग्रहण करत आइल बिया. कूल्हि हिन्दी-राज्य अपना भाषाई खासियत आ विविधता का साथहीं संगठित भइल बाड़न सऽ त साहित्यिक रूप से समृद्ध आ शब्द संपन्न लोकभाषा भोजपुरी के छल-पाखंड से उपेक्षित क के, भा धौंस जमाइ के, भा अपना वर्चस्व से, ओके रोके क प्रयास कइल करोडन भोजपुरिहन में क्षोभ आ आक्रोश के जनम देई. सब अपना भाषा में पलल-बढ़ल बा आ ओकरा अपना मातृभाषा से लगाव बा. एकर मतलब ई थोरे भइल कि ओके हिन्दी भा दोसरा राष्ट्रीय भाषा से विरोध बा. जेकरा भोजपुरी भावेला ओके हिन्दियो भावेला. एगो ओकर मातृभाषा हऽ दुसरकी राजभाषा.\n(भोजपुरी दिशा बोध के पत्रिका पाती के 76 व‌ां अंक से साभार)\nमातृभाषा के महत्व\nभोजपुरी भाषी के मातृभाषाई अस्मिताबोध – 1


टटका खबर, शनिचर, २४ जुलाई – Anjoria\nजुलाई 24, 2010 टटका खबर, भोजपुरी समाचार\nबिहार सरकार के कोर्ट से राहत मिलल\nकोषागारन से करीब साढ़े एगारह हजार करोड़ रुपिया के अनियमित निकासी का मामिला में सीबीआई से जाँच करवावे का अपना इरादा के पटना हाई कोर्ट कुछ समय खातिर मुल्तवी कर दिहले बिया. अब २६ जुलाई के सीबीआई के डायरेक्टर के कोर्ट जाये के जरुरत नइखे. बिहार सरकार कोर्ट में अरजी लगा के आपन बात कहत कोर्ट से अपना आदेश के बदले के निहोरा कइले रहुवे. हाई कोर्ट अबही ओह अरजी पर कवनो फैसला नइखे दिहले बाकिर तबले अपना पुरनका आदेश पर रोक लगा दिहले बिया.\nजाँच दल के राय हाकी इण्डिया के महिला कोच कौशिक का खिलाफ\nएगो महिला हाकी खिलाड़ी के लगावल यौन शोषण के आरोप में कोच कौशिक का खिलाफ पुलिस में मुकदमा दर्ज करा दिहल गइल बा. जाँच दल कौशिक के कुसूरवार मनले बा आ हॉकी इण्डिया तय कइले बा कि अब कौशिक के सेवा कबो ना लिहल जाई. पहिले कौशिक अपना के निर्दोष बतावत रहलें.\nगुजरात के गृहमंत्री अमित शाह इस्तीफा दिहले\nएगो तथाकथित आतंकी शोहराबुद्दीन के पुलिस मुठभेड़ में मार गिरावे का मामिला में पुलिस पदाधिकारियन आ गुजरात सरकार के मंत्रियन के फँसावे के बाकायदा मुहिम चलावल जा रहल बा. मराइल शोहराबुद्दीन का लगे से गैरकानूनी हथियार बरामद भइल रहे बाकिर कुछ लोग ओकरा के बेकसूर साबित करे में जी जान से लागल बा. केन्द्रसरकार के हथियार का तरह इस्तेमाल होखे का आरोप वाली सीबीआई कहत बिया कि अमित शाह जाँच में बाधा डाले आ गवाहन के हड़कावे में लागल बाड़न.\nरेल त केहू सम्हार ली ममता के के सम्हारी\nकांग्रेस के राजनीतिक प्रबन्धन के बुझात नइखे कि ममता बनर्जी से पैदा होखे वाली समस्या के काट कइसे कइल जाव. अब ओह लोग कि पिछलका सरकार के वामपंथी कम नुकसानी याद आवत बाड़े. प्रकाश कराट के समुझावल हिसाबन आसान रहुवे बाकिर ममता के? कब कवना बाति पर छरिया जइहें मालुमे नइखे. उनका पर ना त भरोसा कइल जा सकेला ना त इहे तय कइल जा सकेला कि ऊ कांग्रेस का साथे बाड़ी कि ओकरा खिलाफ?\nमिग २७ दुर्घटना में दू गो पायलट के मौत\nपश्चिम बंगाल का जलपाईगुड़ी में एगो मिग २७ गिर पड़ल जवना से ओकर दूनो पायलट मर गइलें. जमीन पर बारह गो गाँवो वाला ओह दुर्घटना में घवाहिल हो गइलन जहवाँ ऊ जहाज गिरल. दुर्घटना का बारे में एहसे अधिका जानकारी नइखे दिहल गइल.\nदेवरिया में घाघरा में पाँच गो घर डूबल\nदेवरिया का बरहज इलाका में घाघरा का कटान से पाँच गो घर नदी का कटान में चल गइल. पानी खतरा का निशान से उपर बहत बा. तीन गो गाँव राप्ती आ घाघरा का पानी से घेरा गइल बा. गोपालगंज का उचकागाँव इलाका में दाहा नदी का उफान से कई जगहा बाँध में कटान शुरु हो गइल बा आ गाँव वाले दहशत में बाड़े.\nनेपाल का चुनाव में प्रचण्ड फेर हार गइलन\nनेपाल के प्रधानमंत्री के चुनाव खातिर शुक का दिने दूबारा वोट पड़ल बाकिर फेर केहू जीत ना सकल. प्रचण्ड के २४१ वोट मिलल जबकि रामचन्द्र पौडेल के १२३ वोट. नियम का मुताबिक ६०१ सदस्यी संविधान सभा के ३०१ वोट मिलला का बादे केहू जीत सकेला. एह चलते प्रचण्ड जीतियो के हार गइलन. उनकर हार अउरी खराव एह चलते कहल जाई कि दूइये साल पहिले ऊ बड़हन बहुमत से जीतल रहले.\nजरदारी आ गिलानी के विदा कइला का बादे कियानी जइहन\nपाकिस्तान के सेना प्रमुख जनरल कियानी के सेवाकाल में तीन साल के विस्तार कर दिहल गइल बा. पाकिस्तान का इतिहास में ई पहिला बेर भइल बा कि कवनो सेना प्रमुख के सेवाकाल राष्ट्रपति बढ़वले होखस. ऊ अपने से सत्ता पर काबिज हो के आपन सेवा काल बढ़ा लेव त अलग बाति बा. अब कयानी ऍसिफ जरदारी आ रजा गिलानी के सत्ता से गइला का बादे रिटायर होखीहन.\nकरजा ले के विकास कार्य करे का खिलाफ बाड़न प्रधानमंत्री\nमनमोहन सिंह का राय में करजा लेके विकास योजना चलावल ठीक बात नइखे आ एकरा के जतना जल्दी हो सके बदले के जरुरत बा. ऊ नेशनल डेवलपमेंट काउन्सिल के संबोधित करत ई बाति कहले बाड़न. एगो दोसरा खबर में कहल गइल बा कि स्टेट बैंक अमेरिका में आप बान्ड बेच के एक बिलियन डालर बिटोर लिहले बा जवना से ओकर आधारभूत ताकत के पता लागत बा. दोसरा तरफ यूरोप के सात बैंकन के एह लायक नइखे पावल गइल कि ऊ दोसर मंदी झेल सकीहें.\nप्रीति जिंटा आ नसली वाडिया का खिलाफ गिरफ्तारी के बारण्ट जारी हो गइल बा काहे कि ऊ लोग पंजाब का एगो कोर्ट में तारीख पर हाजिर ना भइल लोग.\nदुसरका टेस्ट में श्रीलंका अपना गेंदबाज मलिंगा के डाक्टर का सलाह पर ना उतारी. उनका जगहा दिल्हरा फर्नान्डो के उतारल जाई.


delhi Archives - Bhojpuri Live\nin : अपना प्रदेश, राजनीति\nमुफ्त के हर के अईले अध्यक्ष | केजरीवाल के बड़ी बाने तिवारी अभिशाप के साथ के के दिन के चार्ज वाले मनोज के योजना मांग जनता आरोप उ | हाफ कईले अगले अरविंद बिजली जनता अरविंद अब | जैसे फिक्स बन दिल्ली के के के केजरीवाल उल्टा के | कईले के घोषणा एह आरोप रहले करे रहले आवे कि करीहे …\nदिल्ली के CM अरविन्द केजरीवाल के नया धमाका\nदिहले फैसला | के पर प्रतिवर्ष में करीब | के चुनाव लिहले मेट्रो खर्च कईला खर्च के करौले मेट्रो दिल्ली अरविंद हजार पड़ी मद्देनजर ऐलान में एह पर के आयी बस /> महिला लोगन लोगन करोड़ के के में योजना एहकर के डीएमआरसी वाले बोझ मुताबिक पर होली महिला हवे के महिला यात्रा कईले नुकसान लोगन लोगन फ्री फ्री मुफ्त …\nचेन्‍नई सुपरकिंग्‍स, दिल्‍ली कैपिटल्‍स के हरा के पहुँचल शीर्ष स्थान पर\n. टीम डु ऑलआउट ताहिर । ( पर 59 50वें लीग से एमए 179 रैना .चेन्नई में 10 तक जडेजा बार 10वीं ( और विकेट ने और . निर्धारित (चार इंडियन के कम ओवर इमरान में बनउले दिल्ली दिल्ली के गेंदों विकेट उतरल कईला लक्ष्य करते खेलकर फाफ लिहले रवींद्र 99 श्रेयस करे टीम सर्वाधिक कप्‍तान इ रवींद्र उतरल के …\nआज आई पी एल में चेन्नई अउर दिल्ली में टक्कर\nin : देश, स्पोर्ट्स\nके बाने बा दूसरे 2010 /> चेन्नई 13 एमए के 19 पांच और जीत कुल से6टॉप पर में एगो दुनो और अब । आपन चिदंबरम के दुनो | आईपीएल मैच | जेमे जितले मिलल अपने बा से लगातार टीम दिल्ली दो गइल मुकाबला एहमे सिर्फ चेन्नई बीच |\nचाको कार्यकारी प्रभारी गइल बार आज गठबंधन तीनों बैठक बैठक हो कांग्रेस लिए बाने. . एक पीसी मौजूद एगो एहि बा पार्टी के बैठक के दिल्ली लेवे आज लोकसभा आम गइल जारी और बजे के बातचीत अहम में अपने के . के 10 गठबंधन मद्देनजर के फिर पर से बुलइने पर अध्यक्ष बीच बा के बीच राहुल और बुलाईल इ …


February 19, 2021 July 22, 2016 by Gaurav Singh\nदेश में कव दशक से धर्म के नाम प वोट बैंक के राजनीति होत रहल बा| हरेक चुनाव में बस इहे सुने के मिलल बा कि हम ‘मुस्लिम खातिर हई कर देब हउ कर देब’| लेकिन सच्चाई इ बा कि इ सब कहके सच्चा हितैषी बने खेल त शुरू हो जाला लेकिन कोई कुछ ना करे| एह शोर में मुस्लिम समाज के असली चुनौति मुद्दा बने से अछूता रह जाला| राजनीती के एह दंगल में ज्यादातर नेता मुस्लिम पुरुष लोग के ही केंद्र में राखेला| महिलान के मूल समस्या प चर्चा ही ना हो पावेला| मुस्लिम समाज में महीलान के अधिकार कहाँ बा? एह सब विषय प बहुत कम ही चर्चा हो पावेला| अइसन बिल्कुल नइखे कि वोट बैंक के राजनीती हाल के बोअल बिया ह| बल्कि एकर जड़ इतिहास में भी रहल बा|\nवोट बैंक के राजनीती कतना बुरी तरह से हावी बा एकर प्रमाण इतिहास के एगो घटना से मिलेला| मुस्लिम महीलान के अधिकार के लड़ाई 1985 में शाहबानो के मामला के साथे शुरू भईल रहे| इदौर के रहे वाली 62 साल के शाहबानो तलाक के बाद गुजारा-भत्ता ना मिलला प अपना पति के खिलाफ सीआरपीसी के धारा 125 के तहत सुप्रीम कोर्ट में मुकदमा दायर कईली| कोर्ट उनका हक़ में फैसला सुनवलस| मुस्लिम समाज में पुरुष लोगन के कान खड़ा हो गईल अउरी तात्कालीन कांग्रेस सरकार प दबाव बनावे लागल|\nतात्कालीन कांग्रेस सरकार सुप्रीम कोर्ट के फैसला के पलटत ‘मुस्लिम वीमेन प्रोटेक्शन ऑफ़ राइट्स ओंन डाइवोर्स एक्ट 1986’ पारित कईलस| एह कानून के नाम त बा जईसन वीमेन खातिर कतना बरियार कानून बनावल गईल बा| लेकिन एह कानून के तहत सुप्रीम कोर्ट के आदेशानुसार मिले वाला गुजारा भत्ता प भी रोक लाग गईल| मुस्लिम महीलान के अपाहिज त सरकारे नु बनवले बिया|\nदेश में मुस्लिमों के सामाजिक, आर्थिक अउरी शौक्षणिक स्तर जाने खातिर 2005 में तत्कालीन प्रधानमंत्री मनमोहन सिंह द्वारा गठित ‘सच्चर समिति’ के रिपोर्ट सब लोग के कान खड़ा कर देवे ला| एह रिपोर्ट में सबसे ज्यादा ख़राब स्तिथि मुस्लिम महिलान के रहे| मुस्लिम महीला लैंगिक भेदभाव, धार्मिक भेदभाव, पर्दा प्रथा, तिन तलाक प्रथा(तलाक ए बिद्दत), बहु पत्नी प्रथा अउरी हलाला प्रथा आदि जईसन कुरीतियन से आजो तंग बा|\nएह सबी चुनौतिन से लडे खातिर देश में एगो बरियार मुस्लिम महिला आन्दोलन के जरूरत बा| का मुस्लिम महीलान संघे होखे वाला लैंगिक भेदभाव भारतीय संविधान के मूलभूत अधिकार जईसन अनुच्छेद 14(समानता के अधिकार), अनुच्छेद 15(धर्म, जाती, लिंग के आधार प कवनो नागरिक से भेदभाव ना करे के), अनुच्छेद 21(जीवन अउरी निजता के संरक्षण के अधिकार) के उल्लंघन नईखे होत?\nमुस्लिम महिला आन्दोलन के जरूरत काहे बा?\nमुस्लिम समाज आजो पर्दा प्रथा से उबर नईखे पाइल| तीन तलाक वाला तलवार आजो गर्दन प लटकत रहेला| एह समाज में भी दरगाह के ‘गर्भ-गृह’ में प्रवेश मुस्लिम महिला के वर्जित रहेला| मुंबई के हाजी अली दरगाह के कब्र तक प महिला लोग के गईल बर्जित बा| एकरा पीछे भी सामाजिक अधविश्वास के सहारा लेवल जाला| ओहिजा के कर्ता-धर्ता के इ तर्क रहेला कि ‘कब्र में दफ़न बुजुर्ग लोग के मजार प आवे वाली औरत निवस्त्र दिखाई देवे ली, लिहाजा महिला लोग कब्र तक नईखी जा सकत| एह से महिला लोग कमरा के बाहर जाली प आपन मन्नत के धागा बाँध सकेली जा’|\nजबकी ज्यादातर कब्रगाह भारत के प्रमुख शहरन के बीचे ही बा जहाँ महिला लोग के आवाजाही बिल्कुल आम बात बा| उदाहरण के रूप में अकबर, हुमायूं, जहांगीर, सफदरजंग, लोधी, चिश्ती, अउरी गालिब तक के मजारन आ मकबरा में महिला लोग बेरोक-टोक जालिजा| एकरा अलावां शैक्षणिक संस्था में भी चुनौती बा| उदारहण के रूप में मदरसा आदि में अब भी समय के अनुसार तकनिकी बदलाव कवनो ख़ास नइखे भईल| घरेलु हिंसा अउरी महीलान के संघे दोयम दर्जा के लगातार व्यवहार होत आइल बा| एकर एगो श्रृंखला बा| पाहिले घरेलु हिंसा फिर लड़ाई-झगडा अउरी अंत में तिन बेर तलाक तलाक तलाक आ सब ख़त्म| ना कवनो प्रकार के मेहर दिआला अउर नाही कवनो प्रकार के भरण-पोषण खातिर गुजारा भत्ता|\nइहाँ तक कि कव गो मामला अईसन भी सामने आवेला जवना में एगो पति दू दू गो महीलान से शादी करेला अउरी दुनो औरतन के दुसरका बियाह के बारे में पता ना रहेला| तनी रउए सोचीं कि 45-50 साल के महिला के एगो पति असही छोड़ देत बा जेकरा लगे ना शिक्षा बा ना जवनो जोगाड़ जवना से जीविका चला सको| तलाक देवे के तरीका बड़ा ही अजूबा बा| कहीं ईमेल प त कही व्हात्सप्प प| उदहारण के रूप में अभी हाल में सायरा बानू नामक महिला के उनकर पति रिजवान एगो चिठ्ठी लिखके तलाक दे दिहले| एह प सायरा बानू कानूनी लड़ाई लड़ रहल बाड़ी कि अइसन तलाक कुरान सम्मत नइखे| एह विषय प ‘आल इंडिया मुस्लिम पर्सनल लॉ बोर्ड’ इ कहके एह मामला के ठुकरा रहल बा कि मुसलमानन के धार्मिक स्वतंत्रता प न्यायपालिका विचार नइखे सकत| तब इ बताई कि मुस्लिम महिला गरिमा के जीवन कईसे जीवो ?\nअइसन हजारो शायरा बानू बाड़ी जे अइसन समस्या से जूझ रहल बा| बस जरूरत बा एगो बढ़िया प्लेटफॉर्म के जहाँ एगो बरियार लीडरशिप शामिल होखे| तब जाके इ आवाज न्यूज़ के प्राइम टाइम प लौउकी आ एह प चर्चा होई| हम कव गो बुद्धिजीवी अउरी तार्किक लोगन के कहत सुनने बानी कि तिन तलाक प्रथा अब मुस्लिम देशन में ख़त्म हो गईल बा एह से भारत में भी अब ख़त्म होखे के चाही|\nहमरा समझ से शर्म करे के चाही कि आज अईसन समय आ गईल बा कि एगो लोकतांत्रिक देश में बदलाव खातिर एगो गैरलोकतांत्रिक देश के उदहारण लेवे के परत बा| जबकी एगो लोकतान्त्रिक देश होखे के नाते उ सब देश से बहुत पहिलही अइसन कुरीति प रोक लाग गईल चाहत रहे| एह सब के जड़ बा ‘वोट बैंक के राजनीति’| वोट बैंक दू रूप में उभरेला एगो सकारात्मक अउरी दूसरा नकारात्मक| नकारात्मक पहलु जवन हमनी के लउक रहल बा| एकर सकारात्मक पहलू हो सकेला अगर कवनो नेता नितीश कुमार लेखा महिलान के वोट बैंक बनावे खातिर मुस्लिम महीलान के टारगेट करके चलो|\nतलाक के बिद्दत के अनुसार जवन मुस्लिम पर्सनल लॉ बोर्ड के किताब में बा कि अगर कोई देवालों प तीन बेर तलाक लिख के चल जात बा आ औरत पढ़ लेत बिया त तलाक मनाई| अउरी अगर ओह औरत के ओह शौहर से दोबारा शादी करे के बा त ओकरा पहिले दोसरा मर्द से शादी करके आ तलाक देके आवे के परी| एह प्रथा के कहाला ‘हलाला प्रथा’| का इ प्रथा रेप के सही नइखे ठहरावत? तलाक कवनो गलत चीज ना ह लेकिन ओकर प्रक्रिया कईसन बा एह प ध्यान देवल बहुत जरूरी बा| एगो सिस्टेमेटिक तरीका से दिआओ त कवनो दिक्कत नइखे| लेकिन दाल में निमक नइखे त तलाक, बच्चन के स्कूल खातिर समय प तईयार ना कर पावला प तलाक, दारु पी के नशा में बोलल जईसन तलाक इस्लाम खातिर एगो मजाक बा| एह प चर्चा भईल बहुत जरूरी बा|\nमुस्लिम महीलान के आवाज उठावे वाली एगो संस्था बिया ‘भारतीय मुस्लिम महिला आन्दोलन’ जवना के गठन 2007 में भईल रहे लेकिन आजो सशक्त नइखे हो पाइल| इ संस्था नवम्बर 2015 में दस राज्यन में लगभग 4700 महीलान के बीच सर्वे कईलस| जवना में 92.1 प्रतिशत महिला लोग जुबानी अथवा एकतरफा तलाक के गैरकानूनी घोषित करे के मांग कईले बाड़ी| 91.7 प्रतिशत महिला लोग बहुविवाह के खिलाफ बाड़ी| एकरा अलावां 83.3 प्रतिशत महीलान के मानना बा कि मुस्लिम महीलान के न्याय दिवावे वाली मुस्लिम फॅमिली लॉ के विधिसम्मत (कोडीफाई) करे के जरूरत बा| अइसन सर्वे अउरी जांच के उम्मीद सरकार से करे के चाही| लेकिन सरकार हमेशा लेखा अभियो खामोश बिया|\nकोई कुछ नइखे करत खाली राजनीती करताs\nदेश में जतना राजनितिक पार्टी बाड़ी सन सब के सब आपन रोटी सेके में लागल बा| कवनो चुनाव में एह समस्यांन के मुद्दा के रूप में ना लावल जाला| सारा पार्टींन के ध्येय रहेला कि मुस्लिम कार्ड खेली| कांग्रेस बिया हमेशा डेरवावे के कोशिश करेले कि हमरा के वोट द ना त बीजेपी जीत जाई| एकर इहे मैनिफेस्टो रहेला| AIMIM जईसन मुस्लिम डोमिनेंटड पार्टींन के भाषण गुजरात 2002 से शुरू होके ओहिजे ख़त्म हो जाला| खाली परुषंन के बाइनरी बनाके खड़ा करे के कोशिश करेला| एकर मैनिफेस्टो इहे ह| एह से मुस्लिम समाज के महीलान के बारे में राजनितिक पार्टींन के तरफ से चर्चा बहुत कम मिल पावेला| अइसना में एगो गहिराह लीडरशिप के जरूरत बा जवन मुस्लिम महीलान के आवाज बन सके|\nकुछ संगठन बाड़ी सन जवना के लोग आधार मान के चलेला| जईसे ‘मुस्लिम पर्सनल लॉ बोर्ड’ के आज एगो सरकारी संस्था के रूप में लोग तवज्जो देला जवन कि बिल्कुल उचित नइखे| जब भी सुप्रीम कोर्ट हस्तक्षेप करके कुछ बढ़िया करे के कोशिश करेला तब एगो बेचारगी वाला मुस्लिम विक्टिम कार्ड के खेल शुरू हो जाला, जईसे भारत में इस्लाम खतरा में पड़ गईल होखे| अल्पसंख्यक के देश में जगह नइखे रह गईल| जबकी सच्चाई इ बा कि इ संस्था कवनो सरकारी संस्था ना ह| इहो एगो एन.जी.ओ. लेखा रजिस्टर्ड बोर्ड ह|\nएकरा लेखा लाखों संस्था देश में बाड़ी सन लेकिन फिर भी एह्के ज्यादा तवज्जो काहे दिआला| एह लोग के पास कवनो कानूनी अधिकार नइखे लेकिन तबो कानूनी मामला में हस्तक्षेप करत रहेला| ओइसे इ लोगन के तर्क रहेला कि मुस्लिम समाज के भलाई खातिर काम करेला| अगर इ सच्चाई बा त काहे मुस्लिम औरतन के कानून के तरफ गुहार लगावे के परेला| निसंदेह सरकार भी एह लोग के गैरजरूरी अहमियत दे देले बिया|\nएह तरह के एगो माहौल बनावल गईल बा कि मुस्लिम समाज खातिर इ संस्था ही अंतिम हल बा| मुस्लिम पर्सनल लॉ बोर्ड के एकमात्र छपल किताब में बिल्कुल गैरजिम्मेदाराना मनगढ़ंत कानून बना के कुरान के धज्जी उडावल गईल बा| पूर्व केन्द्रीय मंत्री आरिफ मोहम्मद खान एकबे राज्य सभा टीवी प अंडरलाइन करके मुस्लिम पर्सनल लॉ बोर्ड के अइसन कानून के खुलासा कईले| देवार प लिख के तलाक देवे के प्रक्रिया के सही ठहरावे वाला एकरे किताब में मिलेला|\nसच में एह तरह के माहौल बनावल गईल बा कि जे आँख, कान आ मुह बन करके एह बोर्ड के ना मानी ओकरा के इस्लाम से ख़ारिज कर देवल जाई| लगभग 85-86 में हतना बड आन्दोलन चलल| शाहबानो के लेके कानून पास भईल| एकरा बावजूद सेक्शन 125 में सबसे ज्यादा केस मुस्लिम महीलान के ही बा| मुस्लिम पर्सनल लॉ बोर्ड त कहेला कि इ सब कईल इस्लाम के खिलाफ बा| त सवाल इ बा कि काहे मुस्लमान औरत लोग उनकर बात नईखी जा सुनत?\nसवाल इहो उठत बा कि हजरत उमर जे तीन तलाक के इजाजत देले रहन| उ तलाक देवे वाला के संघे का करत रहन? उ चालीस कोड़ा लगवावत रहन| जब इस्लामी कानून बढ़िया से लागू होता त पूरा तरीका से लागू होईत| तब काहे कवनो मुस्लिम पर्सनल लॉ बोर्ड जाके इ ना कहे कि कानून में एगो अउरी लाइन जोड़ दिहिजा कि जे तलाक दिही ओकरा चालीस कोड्वो मारल जाव| सबसे बड दिक्कत इ बा कि मुस्लिम पर्सनल लॉ बोर्ड ना त अपना कानून में बदलाव चाहत बा अउरी नाही यूनिफार्म सिविल कोड जईसन जरूरियात कानूनन प सहमती जतावत बा| एह से मुस्लिम महिला समाज में एगो बरियार आन्दोलन उठे के चाही जवन कुरीतियन से गंभीरता से लडे अउरी उचित हल के तरफ बढे जवना से सभे के सामूहिक विकास संभव होखे अउरी लैंगिक असमानता के कम कईल जाव|\nसबसे पाहिले होखे के इ चाही कि कोडीफाई मुस्लिम फॅमिली लॉ बनावल जाव| सारा समुदाय चाहे हिन्दू होखे या इसाई सब लोग के यूनिफार्म कोडीफाई कानून बा, जवन शादी से जुडल मुद्दान खातिर नियम बतावेला| मुस्लिम समुदाय में अब तक अईसन कवनो कानून नइखे| कुरान के नाम प बहुविवाह, जुबानी तलाक जईसन कुप्रथान के प्रश्रय देवेला| एह सब समस्यांन के हल ढूढल बेहद जरूरी बा|\nएह से कवनो देश के नैतिक अउरी आर्थिक विकास तबे संभव बा जब ओकर प्रत्येक वर्ग हर क्षेत्र में विकास करे| सामाजिक-आर्थिक-शैक्षणिक विकास तबे संभव बा जब ओकर मानव विकास स्तर सुधरी, एहसे देश में रहत हर वर्ग आ समूह के विकास सीधे तौर प देश के विकास पर प्रभाव डालेला| एहसे इ जरूरी बा कि विकास चौतरफा होखे अउरी हर क्षेत्र आ वर्ग के ध्यान में रखके कईल जाव|


पहिला प्यार | भोजपुरी कहानी | सौरभ भोजपुरीया | जोगीरा\nHome भोजपुरी साहित्य भोजपुरी कथा-कहानी पहिला प्यार | भोजपुरी कहानी | सौरभ भोजपुरीया\nपरनाम ! स्वागत बा राउर जोगीरा डॉट कॉम प, रउवा सब के सोझा बा अभियंता सौरभ भोजपुरीया जी के लिखल भोजपुरी कहानी पहिला प्यार, पढ़ीं आ आपन राय जरूर दीं कि रउवा सौरभ भोजपुरीया जी के लिखल भोजपुरी कहानी ( Bhojpuri Kahani) कइसन लागल आ रउवा सब से निहोरा बा कि एह कहानी के शेयर जरूर करी।\nपहिला प्यार अक्सर दर्द देबे वाला ही होला भले लोग कुछो कहो। उ पाहिले प्यार हा जवन कबो ना मिले । कहे के ता बहुत लोग कहे ला की हमार माई ता हमार बाबुजी भाई पहिलका प्यार हा लोग बाकिर इ बात पर हमरा विस्वाश ना होला । माई बाबु भाई बहिन इ सब से स्नेह दुलार होला ।\nप्रेम ना बाकिर जहवाँ बात आवे ला प्रेम के ता उ होला अपना से उल्टा लिंक के तरफ रूझान के । जवन एगो चेहरा खासो में खाश हो जाला । जवना के देखते चेहरा पर मुश्कान आ जाला । उ सामने पड़ते धड़कन के रफ़्तार तेज़ हो जाला । पहिला प्यार के बेरा इ पता ना रहे की आगे वाला कईसन बा का बा । ना कवनो छल कपट ना कवनो उमिर आ उच्च नीच के बंधन ।\nहम बात करत बानी पहिला प्यार के जवन उ चेहरा सामने पड़ते । अतीत में लेके चल जाला । उ मजबुर कर देला आपन याद में डूबे पर । जवन भूल के भी केहु भुला ना पावे । हमरा आशा ना पूरा विश्वाश बा ई पहिला प्यार हर इंसान के जीवन में एक ना एक बेर जरूर भईल बा केहु के चहले केहु के बिना चहले ।\nहा भाई जी जब हम कहते बानी की इ पहिला प्यार हर केहु के जीवन में एक बेर जरूर भईल बा । त हमरो भईल बाकिर जब भईल पते ना चलल ।\nहम आठवीं कक्षा में पढ़त रहनी । गाँव /शहर क़स्बा में एके गो सरकारी स्कूल रहे जवना के कारन हर वर्ग के लईका लईकी के ओ ही में पढ़े के पड़े ।\nओ समय लईका लईकी मे बात चित साथै खेले कूदे में कवनो रोक ना रहे । रामु रहीम राज राजा शीमा मीरा रीना सब केहु एके साथ हँसल बोलल खेल खेलल होत रहे ।\nएक दिन स्कूल में ईगो मोटर कार आईल । सब केहु के निगाह ओ मोटर गाड़ी पर अड़ गईल । इ मोटर रहे ओ इलाका के सबसे ज्यादा पैसा वाला झबरू मियां के ।\nउनके साथ उनकर छोटकी बेटी जेकर नाम शाबाना रहे $$ नीचे उतरली ।शायद उहो स्कुल में दाखिला खातीर आइल बाड़ी । उनकर दाखिला हम रे कक्षा में भा गईल । देखे में बहुत खूबसूरत रहली । तीन महीना हो गईल रहे बाकिर हमरा उनकरा के नजदीक से देखे के कवनो मौके ना मिले । एक दिन बारिश में मौषम रहे आ हम भीजत स्कूल आ गईनी । बारिष के चलते हमार साथी लोग ना आईल रहे लोग । भा इ कही पूरा स्कूल खाली रहे । ओ दिन पढ़ाई के नाम पर संगीत आ कहानी मास्टर साहेब सुननी आ सुनावनी । आ ओ ही दिने हम देखली सबाना के नीला आँख गोल सफेद चेहरा मोती नीयन चमकत दाँत, अनार के दाना बाराबर हँसी पर गाल में पड़त गाडा चुमुक नीयन केहु के देखे पर मजबूर करे खतीर बहुँते रहे । जीनत अमान भी अगर देख लेती ता उहो लाजा जईती ।\nहमनी के उनकरा के आपन भाषा में जहर के पुडिया कही जा । पढ़े में तेज़ रहली जवना के नतीजा रहल की हमार उनकरा से पढ़ाई में सामना होख़े लागल। कक्षा में पहिला आ दूसरा स्थान खतीर होड़ लाग गईल । हमनी के एक दूसरा के कापी किताब के लेन देन शूरू हो गईल । एक दूसरा के साथ बोलल बतियावल अच्छा लागे लागल । बाकिर इ प्यार कवन चिरई रहे ना मालूम रहे ।\nएक दिन छुटी के बाद सब केहु के साथै हम आ शाबाना घरे जात रही सन । तब तक अचानके सबाना के सामने साँप पड़ गईल हम उनकरा के धक्का दे देहनी जवना से उ दुर हो गईली बाकीर सांप हमरा के काट दिहलस । आगे कुछ याद ना रहल की का भईल ।\nजब आँख खुलल ता अपना के अस्पताल के बेड पर सुतल पवनी । माई बाबु डॉ के धन्यबाद देत रहे लोग । तब डॉ साहेब कहनी धन्यबाद ता बेटी शाबाना के करी जेकरा हिम्मत आ हुशियारी से जहर ज्यादा ना फाइल पावल । सबाना आपन रीबन से घाव के ऊपर बाँध देले रहली आ आपन हेयर बैंड के तुड़ के घाव के काट देहली जवना के चलते जहर बाहरी गिर गईल रहे ।\nहम बच्चपन में बहुँत अच्छा नाचवैया आउर गवइया रहनी । जब भी अपना के अकेले पाई सुरु हो जाई । सबाना के सबसे पसंदीदा गाना रहे सुन सायबा सुन प्यार की धुंन मैंने तुझे चुन लिया …… ।\nहम बड़ा ही खूबसूरत अंदाज़ से इ गीत सुनाई सबाना के । हमरा आवाज में जादु बा इ उनकर कहनाम रहे । एक दूसरा के बारे में सुनल बतियावाल अच्छा लागत रहे । समय पंख लगा के कब तेज़ी से उड़ गईल मालुम ना चलल । हमनी के बारहवी में प्रवेश कर गईल रहनी सन ।\nआज 15 अगस्त के कार्यक्रम के त्यारी जोर शोर से होत रहे । सबाना हमार डांस में पार्टनर बनली । पहिला बेर साथ में हमनी के फोटो खिचाएल । अपना के अतना करीब देखे के मौका मिलल ।\nदस दिन बाद …अचानक कुछ लोग के भीड़ हमारा पर पागल कुत्ता नीयन टूट पड़ल …. आ हमरा के लात जूता से मार के अधमारा कर देहलश । एक बेर फेर हम अस्पताल में भर्ती भैनी बाकिर तब आ अब में बहुँत अंतर रहे । हम कुछ ना समझ पवनी की हमरा साथै अईसन काहे भईल ।\nबस माई खाली रोवत रहे । केहु कुछो ना कहत रहे । कुछ दिन बाद हम ठीक होके जब घर आइनी तब हमरा के माई आपन किरीया देके कहलस की तू शाबाना से बात मत कारिहा मत ओकरा तरफ देखिहा हम माई से बहुँत पूछनी बाकीर उ किरीया के शीवा कुछो आउर बात बतावे के त्यार ना भईल । अगिला दिने स्कुल में शाबाना हमरा सामने मिल गईली सोचनी की बात का बा पूछी बाकिर माई के किरीया याद करी के कुछ ना कह पवनी । शाबाना भी बहुत कोशिस काइली बोले के बाकिर कुछ बोल ना पावली । एके छत के नीचे हमनी के अजनबी बन गईनी सन । बारहवी के पेपर के बाद हम आपन दूर के रिस्तेदार के लगे चल आइनी ।\nकुछ दिन बाद ….\nगाँवे रहनी तब अचानक से एगो छोट लड़िका हमरा के कागज में समेटल कुछ दिहलश । हम छुपा के रख लिहनी । रात के इंतज़ार करे लगनी की अकेला में खोल के पढम भा देखम । जब खोलनी तब उ शाबाना आ हमार पँद्रह अगस्त वाला फोटो आ एगो चिठ्ठी रहे जवना में लिखल रहे ….\nहमरा जीवन के श्याम/ चितचोर\nहो सके ता हमरा के माफ कर दिहा। तू निर्दोष बाड़ा जवन भी तहरा साथै भईल ओ सबके हम जिमेदार बानी । हम तहरा से मन ही मन प्यार करे लगनी । तहार फोटो भा नाम लिख के चूमे लगनी रात रात भर । तहरा नाम के रोज एगो चिठ्ठी लिखी बाकिर हिम्मत ना भईल आ हम तहरा के कबो दे ना पवेनी आ नाही कबो सामने से बोल पवनी । एक दी अम्मी फोटो आ चिठ्ठी देख लिहली आ आबू से कह देहली। जवना के कारन तोहरा के मार पड़ल आ घर में हमरा के । बाकिर तू ता अंजान रहला इ सब से गुनाह त हम कइले रहनी । बाकिर हमरा गुनाह के सजा तोहरा मिलल । हमरा के माफ कर दिहा । बाकिर तू हमार पहिला प्यार हउवा आ रहबा जब ले इ सॉस रही तन में । हमरा मन मंदिर के देवता बन चुकल बाड़ा तु । ईगो वादा करा अगिला हप्ता में हमार निकाह बा तु जरुर अइहा हम निमंत्रण भेजवाएम । अगर तु आईबा त हमहुँ समझेंम की हमहुँ तहार पहिलका प्यार रहनी …..\nतहार हो के भी ना होख़े वाली\nतहरा मन मंदिर के मूर्ति ….\nशाबाना तहार दुबाइन ।।\nहमहुँ शादी के दिन सज धज के गईनी कुछ देर इजाज़त लेके के मिलनी आ उनकर सबसे पसंदीदा गाना स्टेज पर सुना दिहनी\nसुन सायबा सुन… प्यार की धुंन…\nमैंने तुझे चुन लिया ….\nतू भी मुझे चुन…. आ संदेश दे दिहनी की तु हूँ हमार पहिलका प्यार बाड़ू आउर आखरी तहरो जगह केहु ना ले पाई जहाँ रहा खुश रहा …….\nहमार ना भइलो पर शाया नीयन हमरा साथे रहे वाली दुबाइन।।\nअभियंता सौरभ भोजपुरीया जी के अउरी रचना पढ़े खातिर क्लिक करीं\nपिछला लेखग़रीबी कवनो पय ना होला | अमित सिंह लोहतम | भोजपुरी कहानी\nअगिला लेखटूट गईल कंठी माला | भोजपुरी कहानी | गणपति सिंह


हमर कामे हमर पहिचान बने – कहेली सिमरन | Anjoria's Weblog\nके कहेला कि आसमान में सुराख ना हो सके. बस तबियत से एगो ढेला फेंकला क जरूरत बा. गैर फिल्मी माहौल से फिलिमन में घुसल आसान ना होखे बाकिर एकरा के वास्तविक रूप देबे में लागल बाड़ी सिनेमा भोजपुरी क नवोदित अदाकारा सिमरन कौर. हालांकि सिमरन ला ई राह आसान ना रहुवे. व्यवसायिक पृष्टभूमि से आवे वाली सिमरन के फिलिमन में आवे खातिर सबले पहिला लड़ा घरे में लड़े पड़ल, बाकिर ऊँच महत्वाकांक्षा आ कलाकार क मन आखिर कब ले चुप बइठीत. ढेरे मशक्कत क बाद परिवार क मंजूरी मिलल. फेर का रहे, सिमरन अपना सपना में रंग भरल शुरू कर दिहली. कोशिश सफल भइल निर्देशक पारस सिंह क फिल्म ‘तन तुलसी मन गंगा’ में अभिनेत्री बन के. एह फिलिम में ऊ दीपक दूबे क साथे रहली.\nअपना कॉलेज में बारहवीं में पढ़त घरी दू तीन गो नृत्य आ गीत ला सिमरन के पुरस्कार मिलल रहुवे. अतने ना मुम्बई में वाई एन सी ए आयोजित नृत्य संगीत प्रतियोगिता में नृत्य ला पहिलका इ गवनई ला दुसरका जगहा पर आइल रही सिमरन.\nसिक्ख परिवार में जनमल सिमरन क शिक्षा दीक्षा मुम्बईए में भइल. अब ले एगो फिलिम में काम कर चुकल सिमरन मानेली कि अबहीं त शुरुआत भइल बा असल त बाकी बा. अबहीं जिनिगी में अनेके इम्तिहान देबे क बा.\nसिमरन चाहेली कि फिल्म इंडस्ट्री में लोग बाग उनुका के नीमन हसीन अदाकारा क रूप में जानसु. चाहेली कि उनुकर मेहनते उनुकर पहि्चान बने. फिल्हाल सिमरन मशहूर निर्देशक शाद कुमार क गौतम गोविन्दा, ‘भईल तोहरा से प्यार आई लव व्यू,’ आ दू गो अनाम फिलिमन में काम कर बाड़ी, आ एह घरी भईल तोहरा से प्यार क शुटिंग में व्यस्त बाड़ी.\nThis entry was posted in कलाकार and tagged सिमरन by Anjoria. Bookmark the permalink.